Partizan se pojačava pred Ligu Evrope - Sjajne Vesti\nAutor Milivoje Rosandić 31.08.2015 Nema komentara\nPribližava se kraj prelaznog roka, a u crno-belom taboru vri kao u loncu. Dogovori sa igračima koje Partizan ima nameru da dovede u Humsku 1, ne teku po planu, uvek se nešto ispreči – pa dogovori otpadaju.\nNajavljivano je i najveće pojačanje, Branislav Jovanović igrač Hapoela iz Akre, ali do dogovora nije došlo, jer su iz uprave Hapoela tražili veliko obeštećenje, što čelnici u upravi Partizana nisu mogli ispuniti, tako da je transfer propao. Srpski reprezentativac je poznat po razornom i preciznom udarcu, pogotovo u prekidima, a dobro se snalazi i na poziciji štopera. Sve je mirisalo da je dolazak Jovanovića siguran pogotovo kada mu je to obećano iz uprave njegovog tima. Ali …\nU toku su pregovori sa mlađanim Sašom Zdjelarom, „zlatnim orlićem“ i upravom grčkog Olimpijakosa. Po dogovoru Saše i uprave Partizana on bi došao u Humsku na pozajmicu od godinu dana, i taj dogovor je postignut. Preostalo je još samo da se dogovore uprave klubova.\nI kapiten banjalučkog Borca Aleksandar Subić interesantan je šampionu Srbije i postoji mogućnost da karijeru nastavi u redovima Partizana. Subić je prethodnih sezona bio jedan od najboljih fudbalera banjalučkog premijerligaša, zbog čega je zaslužio i kapitensku traku. Svesni njegovih vrednosti čelnici Borca traže 300.000 evra što i nije mala cena, a ukoliko se dogovori transfer, ovog talentovanog momka čeka ugovor na četiri godine.\nDanas će se definitivno znati dali će Marko Dević obući crno-beli dres, a ako dođe do dogovora sa upravom ruskog Rubina i on bi bio pozajmljen na godinu dana i svakako bi bio veliko pojačanje ekipi Partizana pred početak takmičenja za Ligu Evrope.\nPartizanu je ponuđen iskusni levi štoper, Nikolče Noveski, bivši reprezentativac Makedonije i poslednjih sedam sezona kapiten Majnca, čiji je član već 11 godina. Zbog svoji godina (36) najverovatnija da ta kombinacija otpada.\nJedino je sigurno da je ugovor na dve godine sa crno-belima potpisao Nikola Leković, član poljske Lehije. On će igrati na poziciji levog beka, a to mesto u timu Partizana je uvek škripalo, pa se nadaju da će ove dve godine biti sigurni na toj poziciji.\nFudbaler Slobodan Rajković je najavio siguran dolazak u Humsku 1 ako se ekipa Partizana kvalifikuje u Ligu šampiona a kako to nije uspelo crno-belima, on je odlučio da nastavi karijeru u nekom drugom klubu koji mu ponudi najbolje uslove.\nNajavljivan je i dolazak Miloša Krasića od toga se odustalo, pa će on svoju igračku karijeru nastaviti u poljskoj Lehiji.\nNadamo se da će se iz Humske 1 oglasiti dobrim vestima i da će se igračima crno-belih pridružiti i Saša Zdjelar, Aleksandar Subić i Marko Dević, koji su itekako potrebni ekipi Partizana u borbi za što bolji plasman u Ligi Evrope.\ntop vesti, sjajne vesti, transferi, pojačanja, branislav jovanović, partizan, liga evrope, sasa zdjelar, aleksandar subic, marko devic, nikolce noveski, nikola lekovic, milos krasic, slobodan rajkovic\nPartizan se pojačava pred Ligu Evrope postavio Milivoje Rosandić 31.08.2015


SAZNAJEMO Nakon što je donesena naredba o provođenju istrage\nM. Aščić / Avaz.ba 22.05.2020\nSAZNAJEMO Solak i Hodžić osumnjičeni u aferi „Respiratori“\nHodžić i Solak: Ubrzo u Tužilaštvu\nFikret Hodžić, vlasnik kompanije "Srebrena malina", i Fahrudin Solak, sada već privremeno suspendirani direktor Federalne uprave civilne zaštite (FUCZ), osumnjičeni su u aferi "Respiratori" za nekoliko krivičnih djela, između ostalog i zloupotrebu položaja. Potvrđeno je to nezvanično za "Avaz" iz Tužilaštva BiH.\nI hiljade Iračana u Ambasadi BiH dobile lažne vize!?\n22.05.2020 u 16:11\nGordana Tadić za "Avaz": Istraga o respiratorima je prioritet!\n21.05.2020 u 16:19\nTužilaštvo BiH Fikret Hodžić Fahrudin Solak\nNaveden kao ožalošćen, a onda su nakon njene sahrane saznali da ga je ubila i zabetonirala


Hronika Autor:Tanja Milovanović11. nov. 202008:23 > 09:38\nMomčilo Perišić Foto: EPA/PETER DEJONG / POOL\nSuđenje Momčilu Perišiću i još dvojici okrivljenih za odavanje službenih podataka američkom obaveštajcu Džonu Nejboru ušlo je u završnu fazu, ali po svemu sudeći, ono zasigurno neće skoro da se okonča. Kako portal Nova.rs nezvanično saznaje, postupajući sudija u ovom postupku Nataša Albijanić od januara bi trebalo da bude unapređena i da pređe u Specijalni sud u Beogradu, što znači da će izricanje završnih reči, ali i presude u ovom postupku, nakon punih 18 godina, ipak sačekati još malo.\nPrelazak Albijanićeve u Specijalni sud značilo bi da postupak formalno počinje ispočetka, a kako će novom sudiji biti potrebno neko vreme da se upozna sa poprilično obimnim predmetom, u javnosti poznatom kao najveća špijunska afera u Srbiji, završne reči će sigurno sačekati još neko vreme.\nOvo možda i ne bi bilo tako čudno da 18 godina od podizanja optužnice u ovom slučaju nije doneta još uvek ni prvostepena presuda.\nUkoliko se nastavi ovim tempom, nije isključeno ni da će postupak protiv dvojice optuženih, potpukovnika Miodraga Sekulovića i bivšeg oficira Vojske SCG Vladana Vlajkovića, zastareti, s obzirom da bi za krivično delo odavanje vojne tajne, odnosno pomaganje u odavanju, a koje se njima stavlja na teret, zastarelost trebalo da nastupi marta 2022. godine.\nSlučaj špijunaže od samog početka izazivao je brojne kontroverze u javnosti. Samo privođenje Perišića, tada jednog od lidera DOS-a i potpredsednika Vlade Srbije, odigralo se na čudan način. Tog 14. marta 2002. godine u motelu „Šarić“ na Ibarskoj magistrali Perišić se sastao sa Amerikancem Džonom Nejborom, a ubrzo je ušla grupa pripadnike vojne policije, i stavila im lisice na ruke.\nAmerikanac napustio Srbiju\nSamo dan kasnije, 16. marta, Perišić, Sekulović i Vlajković su pušteni na slobodu posle saslušanja pred vojno istražnim sudijom, koji je zaključio da nema uslova za određivanje pritvora. O celom slučaju oglasio se i Generalšatab VJ saopštenjem da se potpukovnik Sekulović tereti za neovlašćenu predaju dokumenta važnih za odbranu zemlje Momčilu Perišiću, koji je zatim te iste papire dostavljao stranom državljaninu.\nMediji su svojevremeno, izveštavajući o ovoj aferi, pisali da je Nejbor već 19. marta 2002. napustio Srbiju.\nVojno tužilaštvo podiglo je optužnicu 30. septembra 2002. zbog „odavanja poverljivih informacija“, a ceo slučaj protiv Momčila Perišića ubrzo je obustavljen, a ponovo je aktiviran 2004. godine. Ipak, ubrzo je ponovo prekinut zbog Perišićevog odlaska u Haški tribunal, gde mu se sudilo za ratne zločine, a za koje ga je taj sud oslobodio 2013. godine.\nZvanično, suđenje je počelo tek 14 godina kasnije, a Perišić, Sekulović i Vlajković su negirali krivicu. Perišić je u više navrata istupao u javnosti tvrdeći i da mu je ceo slučaj napakovan, ali i da je pozadina politička.\nIscenirana smrt obaveštajca\nSlučaj špijunaže ispratile su i mnoge čudne okolnosti. Tako su mediji 2006. godine preneli vest da je američki obaveštajac Džon Nejbor poginuo u saobraćajnoj nesreći u Mađarskoj i to svega nekoliko dana po odlasku iz Beograda. Ipak, nešto kasnije se pojavila informacija da je vest o pogibiji namerno plasirana.\nIako se potom navodilo da Nejbor i dalje obavlja poslove za Centralnu obaveštajnu agencije SAD, do danas nije poznato gde se on nalazi, pa čak ni da li je zaista živ.\nSuđenje Perišiću i preostaloj dvojici optuženih zatvoreno je za javnost, jer su pojedina dokumenta iz postupka označena kao vojna tajna. Ipak, odbrana Perišića je u više navrata tražila da se ovaj postupak otvori za javnost, jer se radi o dokumentima starim više od 15 godina, koji se mogu naći i na društvenim mrežama i internetu.\nPerišićev advokat Novak Lukić svojevremeno je istakao i da se u postupku radi o spisima koji se odnose na period SR Jugoslavije, i Srbije i Crne Gore, odnosno već desetak godina druge države i dodao da je nekom u interese da se sudi iza zatvorenih vrata.\n„Mislimo da je nekome u interesu da se proces odvija bez javnosti“, rekao je Lukić objasnivši da ne može da kaže ništa o delu suđenja koje bilo zatvoreno za javnost.\nPerišić je tokom višegodišnjeg postupka u Hagu dokazao da nije ratni zločin, a sada ostaje upitno i da li će dokazati da nije špijun. Ipak, građani, koji su dobro upoznati sa prilikama u Srbiji tokom vladavine DOS-a, u više navrata su isticali da je afera Perišić bila zamišljena kao udarac za vladu ubijenog premijera Zorana Đinđića.\nAmerikaDžon nejbormomčilo perišićodavanje vojnih podatakašpijunažaSrbijavojska


Faktor | Općina Stari Grad zaustavlja učestale prokope saobraćajnica: Kazne i do 7.000 KM\nNa prijedlog načelnika Ibrahima Hadžibajrića, Općinsko vijeće Stari Grad usvojilo je Odluku o prokopavanju saobraćajnica čiji je upravitelj Stari Grad, a s ciljem\nProkopavanja će se i dalje vršiti samo na osnovu odobrenja nadležne općinske Službe za investicije i komunalne poslove, a dobijat će ih samo vlasnici podzemnih instalacija. Radovi će se moći izvoditi od 1.aprila do 1.novembra tekuće godine, osim u slučajevim hitnih opravki za koje će vlasnici instalacija dobijati polugodišnja odobrenja.\nUkoliko pravna lica, vlasnici podzemnih instalacija budu vršili prokope bez odobrenja Općine Stari Grad, ne obavijeste općinsku inspekciju u roku od 24 sata ili se ne pridržavaju propisanih uslova za prokopavanje, kažnjavat će se novčanom kaznom od 5.000 do 7.000 KM.\nIsti iznos kazne predviđen je i za izvođača radova na prokopavanju saobraćajnih površina. Fizička lica – građani koji vrše prokopavanja ulica kažnjavat će se novčanom kaznom u iznosu od 1.000 do 2.000 KM.\nOpćina Stari Grad SarajevoKanton Sarajevo\nPrethodna dva dana bila su najtoplija ikad u Sarajevu u julu


Poštovani narodni poslanici, poštovani ministri, pristupamo postavljanju poslaničkih pitanja u vremenu od 16 časova i pet minuta do 19 časova i pet minuta, saglasno članu 205. Poslovnika Narodne skupštine.\nPoštovana predsednice, poštovano predsedništvo, gospodine Fehratoviću, naravno da su izbori 4. novembra veoma značajni, da kada uporedimo i zakonodavni okvir i atmosferu koja je bila 2010. pa i 2014. godine, u odnosu na ovu 2018. godinu mislim da smo napravili krupne iskorake napred.\nZahvaljujem vas se uvaženi ministre, ali recimo u ovom trenutku, danas u Novom Pazaru četiri osobe imaju pristup upisu i brisanju iz posebnog biračkog spiska. Slična je situacija u drugim gradovima, gde uposleni lokalnih samouprava odlaze od kuće do kuće u naseljenim mestima, u seoskim mestima, pitaju ko želi da glasa za listu gospodina Ugljanina ili gospodina Rasima LJajića, pa te ljude upisuju, a brišu one koji recimo podržavaju listu Matice bošnjačke. To je nešto što je prisutno i što već sada budi strah kod velikog broja građana, da taj izborni proces nije u dovoljnoj meri zaštićen, kao i što budi strah kod građana, kada se recimo provere da li su upisani i na kom biračkom mestu glasaju. Većini stoji, ali nekih 30 do 40% nema to, a imali smo iskustvo da su ljudi prebacivani na 30, 40 kilometara udaljenosti od svog mesta stanovanja radi glasanja.\nSamo na onaj prvi deo ovog potpitanja, ipak bih dopustio Upravnoj inspekciji da radi svoj posao, da utvrdimo da li su vaše informacije tačne.\nMinistar Jadranka Joksimović, želi da odgovori.


Preboleli ste koronu? Vakcina će vas štititi šest puta bolje\nA. J. 27. marta 2021. 06:01\nNova studija pokazala je da su zdravstveni radnici koji su prethodno preboleli infekciju koronavirusom imali šest puta veći imunološki odgovor nakon primene prve doze Fajzerove vakcine od onih koji se nikad nisu zarazili.\nIstraživači tvrde da ovi rezultati naglašavaju važnost druge doze vakcine koja osigurava „pojačani“ imunitet i dugotrajniju zaštitu, piše BBC.\nDavanje jedne doze vakcine prethodno zaraženima ne bi bilo efikasno, kažu stručnjaci.\nDve doze cepiva daju najbolju šansu za aktiviranje svih delova imunološkog sistema i potencijalnu zaštitu od novih varijanti korone.\nIako je druga doza bila „vitalna“ za dugoročni imunitet, britanski Zavod za zdravlje i socijalnu negu rekao je da su nalazi pokazali da čak i jedna doza pružila snažnu zaštitu (99 posto od 237 ispitanih zdravstvenih radnika).\nProfesorka Elonora Rajli sa Univerziteta u Edinburgu rekla je da rezultati ove studije pružaju „znatnu sigurnost da je pomalo kontroverzna odluka o 12-nedeljnom intervalu između doza vakcine bila siguran, efikasan i pragmatičan pristup s obzirom na trenutna ograničenja“.\n„Vakcina pruža veći imunitet na mutirane sojeve“\nZa one koji nisu preboleli kovid, prva doza vakcine pružala je zaštitu koja je jednaka kao kod onih koji su preboleli virus. Međutim, osobama koje su prebolele koronavirus prva doza vakcine je pružila šest puta veći odgovor T-ćelija i skoro sedam puta jači odgovor antitela, u poređenju s ljudima koji nikad nisu bili zaraženi.\nOva otkrića „neizbežno“ vode do rasprave o tome „može li se zaliha vakcina dodatno razvući nudeći samo jednu dozu onima za koje se zna da su preboleli virus“, rekao je profesor Deni Altman s Imperial koledža u Londonu.\n„Za veći deo sveta, uključujući Ujedinjeno Kraljevstvo, postoji dovoljno velika dijagnostička nesigurnost oko toga ko je definitivno zaražen da bi ovaj pristup bilo teško efikasno primeniti“, rekao je.\nProfesorka Suzana Danači, jedna od vođa studije sa Univerziteta Oksford, rekla je da je tim takođe otkrio da vakcinacija „poboljšava širinu odgovora T-ćelija generisanih kod prethodno zaražene osobe“.\nDrugim rečima, čak i ako ste preboleli infekciju, vakcina će povećati verovatnoću održavanja zaštite od novih mutacija virusa.


ADŽIĆ: Nije mudro insistirati da ustoličenje bude na Cetinju – Portal Luca\nADŽIĆ: Nije mudro insistirati da ustoličenje bude na Cetinju\nNijedan događaj, bilo da je politički, vjerski ili u organizaciji pojedinaca, nije vrijedan ovakvog rizika, tenzija i uznemirenosti građana, pa u skladu sa tim smatram da nije ni mudro ni odgovorno insistirati da svečanosti povodom hirotonije mitropolita crnogorsko-primorskog Joanikija budu na Cetinju. Prioritet svih prioriteta treba da bude očuvanje mira i bezbjednosti građana na Cetinju i u Crnoj Gori“, istakao je potpredsjednik Građanskog pokreta URA Filip Adžić povodom najavljene hirotonije mitropolita MCP Joanikija na Cetinju.\nPotpredsjednik URE Adžić naglašava da je postalo degutantno korišćenje Prijestonice, od različitih centara moći, kao monete za potkusurivanje.\nDodaje da trideset godina ojađeni građani Cetinja ne zaslužuju da budu kolateral inata određenih političara, demonstracije sile i igranja sa nacionalnim i vjerskim osjećanjima ljudi.\n„Očigledno je da neki žele iskoristiti ovaj događaj kao povod za destabilizaciju Crne Gore, dok izvjesni politički subjekti i funkcioneri ovo koriste kao oproban poligon za sticanje jeftinih političkih poena“, navodi Adžić\nAdžić apeluje na sve političke subjekte da prestanu sa podgrijavanjem tenzija, širenjem nacionalne i vjerske netrepeljivosti, pozivajući sve na razum i čuvanje sloge među građanima Cetinja i Crne Gore.\n„Na kraju, očekujem da će državni organi biti krajnje profesionalni i organizatora svečanosti detaljno upoznati i upozoriti na opasnosti koje ovaj događaj nosi sa sobom. Imajući u vidu činjenice da su u prošlosti neki od mitropolita hirotonisani van Cetinja, pa čak i Crne Gore, apelujem na Mitropoliju crnogorsko-primorsku da uvaži zahtjev najvećeg broja građana Cetinja, jer niko ne može izaći zadovoljan imajući u vidu posledice koje organizacija tog događaja može proizvesti“, zaključuje Adžić.\nOvaj mali kao nekome odgovara nestabilnost…a momak dje to piše da mora se ustoličiti u CT Manastir -INADZIJAMA SPC bas to odgovara da ponize CG i Cetinjane,a sto vi ne ucijenite, vi URAsi kao FRONT oko popisa i stvar će biti riješena ali nemate ONO-prodani izdajnici CG


Korićanske stijene: Optuženi negiraju krivicu - GradPrijedor.com - Portal grada Prijedora\nKorićanske stijene: Optuženi negiraju krivicu\nPetar Čivčić, Branko Topola i Marinko Ljepoja negirali su krivicu za zločin počinjen u augustu 1992. godine na Korićanskim stijenama…\nNakon što su izjavili da nisu krivi sudija za prethodni postupak kazao je da će njihov predmet biti proslijeđen pretresnom vijeću, koje će zakazati suđenje za 60 dana.\nDržavno tužilaštvo tereti Čivčića, Topolu i Ljepoju da su, skupa s drugim pripadnicima interventnog voda i Stanice javne bezbjednosti (SJB) Prijedor, 21. augusta 1992. godine učestvovali u “organizovanju i sprovođenju” konvoja iz Prijedora prema Travniku.\nPrema navodima optužnice, u konvoju, koji su optuženi pratili, bilo je više od 16 vozila kojima je prevoženo preko 1.000 civila nesrpske nacionalnosti s područja Prijedora.\nNa Vlašiću, Čivčić je nastavio ka konačnom odredištu konvoja, dok su Ljepoja i Topola “izvršili selekciju preko 200 vojno sposobnih muškaraca”, te ih u dva autobusa sproveli do lokaliteta Korićanske stijene, gdje su strijeljani.\nPred Sudom BiH u toku je suđenje šestorici bivših pripadnika interventnog voda koji su optuženi za isti zločin. Prvobitno su istom optužnicom bili optuženi Damir Ivanković i Gordan Ðurić, ali su oni nakon sklapanja sporazuma o priznanju krivnje sredinom 2009. osuđeni na 14, odnosno osam godina zatvora, prenosi BIRN-Justice Report.\nPočetak suđenja čekaju i Saša Zečević i Radoslav Knežević, također bivši pripadnici interventnog voda policije u Prijedoru, koji su negirali krivicu početkom augusta ove godine.


15,6 miliona dinara za nabavku tehničke opreme za Naučno-tehnološki park\nPokrajinska vlada je na sednici donela rešenje da se Fakultetu\ntehničkih nauka u Novom Sadu usmeri 15,6 miliona dinara za nabavku tehničke opreme za Naučno-tehnološki park.\nNovi Sad budući Centar za veštačku inteligenciju - rešenje za Spens\nNa sednici je usvojena i informacija o isporuci prehrambenih proizvoda i sredstava za higijenu iz robnih rezervi Kancelariji za inkluziju Roma, za socijalno ugrožene romske porodice u AP Vojvodini.\nPomoć u ukupnoj vrednosti od 9,4 miliona dinara namenjena je pripadnicima romske nacionalne manjine, koji žive u vrlo teškim socijalno-ekonomskim uslovima. Većina ovih ljudi su korisnici socijalne pomoći, jer ne ostvaruju nikakve prihode.\nap vojvodina biznis edukacija ekonomija ftn investicije it liman naučno tehnološki park Novi Sad obrazovanje posao ulaganje univerzitet


Četvrta po redu javna rasprava o Nacrtu zakona o klimatskim promenama | Energetski portal Srbije\nČetvrta po redu javna rasprava o Nacrtu zakona o klimatskim promenama\n04.04. 2018 Srbija | Klimatske promene\nU prostorijama Privredne komore Srbije u Beogradu, održana je četvrta po redu javna rasprava o Nacrtu zakona o klimatskim promenama.\nSkupu su prisustvovali predstavnici zainteresovane i stručne javnosti, kojima se obratio ministar zaštite životne sredine Goran Trivan, i tom prilikom istakao veliki značaj donošenja Zakona o klimatskim promenama. Svi segmenti rada i života u Srbiji moraće da budu prilagođeni međunarodnim ekološkim standardima i potrebama, kao što je ograničenje emisije ugljen-dioksida i svih drugih gasova sa efektom staklene bašte. Potrebno je da se privreda i društvo prilagode svim standardima koji su važni da bi zaista mogli da odgovorimo na posledice klimatskih promena koje su već na delu, rekao je ministar. Srbija je do sada preduzela dosta koraka u borbi protiv klimatskih promena, ali to nije dovoljno, potrebno je usvojiti Zakon i čitav niz mera, akcionih planova i programa koji će svi primenjivati.\nObraćajući se skupu, ministar je naglasio da je pošumljavanje jedan od najefektnijih i najvažnijih načina da ublažimo posledice klimatskih promena. Ako danas krenemo sa pošumljavanjem, efekte možemo očekivati najranije za 10 do 15 godina, tako da se nameće pitanje šta čekamo.\nOvim Zakonom planiramo da ekološke međunarodne standarde podignemo na što viši nivo u Srbiji, ali na nivo koji je moguće ispratiti u našoj državi. Hoćemo da donesemo zakon koji je primenjiv i čije ćemo sprovođenje kontrolisati uz pomoć inspekcijskog nadzora. Ako se za par godina ispostavi da svi primenjujemo te standarde, onda ćemo ih podizati na još viši nivo, rekao je Trivan. Analize na svetskom nivou govore da je region u kome se Srbija nalazi jedan od područja koji će zapravo biti najpogođeniji klimatskim promenama, zato što srednja godišnja temperatura raste brže nego u većini ostalih regiona. Ako su prognoze međunarodnih stručnjaka tačne, mi moramo da požurimo sa donošenjem ovog Zakona, samim tim i sprovođenjem svih mera, objasnio je ministar.\nZakon o klimatskim promenama nameće standard i postaje paradigma bolje budućnosti Srbije, zato svi zajedno moramo da radimo na njegovoj primeni, radi kvalitetnijeg života, sopstvenog zdravlja i opstanka čitave planete, zaključio je ministar Trivan na skupu.


Predškolci na Popovici - Vesti TV Sokobanja\nAkcija Bucko na Popovici sprovedena je danas u saradnji PU Bucko i PD Oštra Čuka, u cilju približavanja dece društvu i prirodi. Neophodno je negovati ljubav prema prirodi, kaže Snežana Kovanović, vaspitačica PU Bucko\n20.10.2011. VEST– Predškolci na Popovici\nAkcija "Bucko na Popovici" sprovedena je danas u saradnji PU "Bucko" i PD "Oštra Čuka", u cilju približavanja dece društvu i prirodi. Neophodno je negovati ljubav prema prirodi, kaže Snežana Kovanović, vaspitačica PU "Bucko". Ovo su do sada najmladji planinari PD "Oštra Čuka". Sledeće godine će dobiti i članske karte, a biće i uključeni u neku od naših akcija, kaže Mladen Antić, predsednik PD "Oštra Čuka". Nakon osvajanja najvišeg vrha Popovice, sokobanjski predškolci bili su oduševljeni prirodom. Neki od njih su već planinarili, a kako su nam rakli, sledeći put će povesti i svoje roditelje.


nedelja, 19. april 2015. 11:38h\nMi trčimo iz zadovoljstva, radi vlastitog zdravlja i druženja, a dobra atmosfera je ono što krasi naš Klub. Uz podršku svoji klupskih drugova danas sam istrčao svoj prvi maraton, oni su me bodrili sve vreme, pa čak i poslednji kilometar trčali zajedno sa mnom. Maraton nije samo jedna atletska disciplina, to je pre svega životna filozofija koja te uči da je duh iznad tela i da uz pomoć volje i vere možeš da ostvariš sve što poželiš. Osećaj kada prekoračite ciljnu liniju na kojoj piše 42 km je veoma emotivan i vredi svih onih iskušenja koja mu prethode, rekao je Miodrag Bata Stojaković, nakon istrčanog Beogradskog maratona.\nNenad Habibović, predsednik Vršačkog atletskog kluba 1926 i sam polumaratonac, nije krio zadovoljstvo zbog zapaženih rezultata vršačkih dugoprugaša.\nVeoma smo srećni i ponosni što su se danas prvi put u polumaratonce upisali Danijela Radeka, profesorka matematike u Hemijsko-medicinskoj školi, Srđan Zrakić, doktor opšte medicine u Domu zdravlja u Plandištu i mlada teniserka petnaestogodišnja Ivona Đorđević. Hladno vreme i kiša nisu omeli naše takmičare Kristofera Mančua i Đuricu Erdeljana da postave svoje lične rekorde, ali naš heroj dana je svakako Miodag Bata Stojaković koji je istrčao svoj prvi maraton, rekao je Nenad Habibović.\nOsim zapaženih rezultata ono što krasi vršačke maratonce jeste i njihova solidarnost, humanost i entuzijazam.\nNaši članovi često svoje lične ambicije i planove stavljaju u drugi plan i pomažu jedni drugima da ostvare sopstvene snove. Tako je danas veteran Mihalj Kardoš trčao sve vreme uz mladu Ivonu Đorđević i svojim savetima i bogatim trkačkim iskustvom joj pomogao da istrči svoj prvi polumaraton, a to je isto uradila i Dragana Rakić koja je poslednji i najteži 42 km trčala uz Miodraga Stojakovića i bodrila ga do same linije cilja. To je duh solidarnosti i humanosti koji krasi sve naše članove i na koji smo svi ponosni, dodao je Nenad Habibović.\nVršačke maratonke i maratonci postigli su sledeće rezultate: maraton (42 km): Miodrag Bata Stojaković 4:34:44; polumaraton (21 km): Bojan Dulejan 1:20:20, Bojan Kampfer 1:37:20, Kristofer Manču 1:38:03, Igor Lazaroj 1:40:00, Jovica Kovač 1:41:07, Đurica Erdeljan 1:49:15, Kristian Živkov 1:51:20, Monika Vajda 1:56:30, Aleksandar Adamov 2:05:10, Slavica Ranković 2:07:22, Srđan Zrakić 2:11:04, Nenad Habibović 2:14:17,Danijela Radeka 2:17:10, Kardoš Mihalj 2:28:07, Ivona Đorđević 2:28:07, Zvezdan Stojanov 2:30:02.\nVršački atletski klub 1926 se zahvaljuje lokalnoj samoupravi Opštine Vršac i naročito Specijalnoj neuropsihijatrijskoj bolnici “Slavoljub Bakalović” na čelu sa direktorkom Tatjanom Voskresenski na pomoći oko prevoza za sve takmičare.


Fudbalerke Sloge 036 gostuju u Velikoj Plani - PressLider.rs\n12. aprila 2018. 12. aprila 2018. Marina Trmčić\t0 Comments FK Sloga 036, Kraljevo\nKraljevo – Fudbalerke kraljevačke Sloge 036 odigraće u nedelju utakmicu 12. kola protiv ekipe Plane u Velikoj Plani sa početkom u 11 časova u okviru Razvojne lige Srbije.\nJedna od Kraljevčanki, Jelena Ilić smatra da će to biti težak susret budući da protivnički tim ima veoma jaku odbranu.\n„Zaista su solidna ekipa, međutim i mi imamo svoje adute i daćemo sve od sebe kako bismo zabeležile pozitivan rezultat“, navela je ona. Njena saigračica, Isidora Spasojević se složila sa Jelenom Ilić i dodala da će njihove protivnice imati prednost domaćeg terena.\n„Iako će publika biti na strani naših rivalki nećemo posustati u našoj želji za pobedom. Plana je sjajna ekipa, ali mi smo zacrtale cilj da se plasiramo u viši rang takmičenja i iskreno se nadam da ćemo ga i ostvariti“, izjavila je Spasojević na konferenciji za novinare.\nPrema rečima Aleksandre Aleksandrić njen tim će morati da igra oprezno od početka utakmice do zvižduka sudije za kraj meča. Ona je ponovila da je tim iz Velike Plane veoma jak, ali i obećala da će njena ekipa „ostaviti srce na terenu“ kako bi trijumfovala.\nKormilar kraljevačke Sloge 036, Dejan Đilas je istakao da je protivnik veoma kvalitetan.\n„Uprkos tome prihvatamo ulogu favorita u predstojećem susretu, budući da smo mnogo radili na treninzima tokom ove sedmice i idemo na pobedu“, poručio je on.\nInače, u prethodnom kolu Sloga 036 je savladala ekipu Mačve rezultatom 7:0 na domaćem terenu i sada zauzima treću poziciju na tabeli.\n← VEČE FOLKLORA u ČAČKU: KUD „Žele“ sa prijateljima\nZlatibor domaćin svetskim stručnjacima za odnose s javnošću →


Stavljena tačka na smene, sledi trka za deset ministarskih mesta : Nadlanu.com\nStavljena tačka na smene, sledi trka za deset ministarskih mesta\nObjavljeno 1. avg 2013. / 21:30:21\nRazdvajanjem resora finansija i privrede i ostavkom direktora Kancelarije za evropske integracije ostalo je još deset upražnjenih mesta.\nSmenom četiri ministra SNS, dva iz SPS i odlaska URS iz Vlade Srbije, završena je priča o personalnim rešenjima na najvišem nivou i preostaju još smene drugih funkcionera - pomoćnika, državnih sekretara i direktora preduzeća, potvrđeno je Danasu nezvanično u SNS i SPS.\nU SNS i SPS kažu za Danas da se još ne pominju imena ljudi koja bi mogla da uđu u novu vladu, a koja bi, prema Vučićevim rečima, trebalo da budu poznata javnosti tek posle 20. avgusta. Spekuliše se da bi među kandidatima za ministarske pozicije iz redova socijalista mogli da se nađu Branko Ružić, Dijana Vukomanović i Petar Škundrić, dok bi od naprednjaka to mogli da budu Nebojša Stefanović, Jadranka Joksimović, Maja Gojković, Bojan Dimitrijević, Milenko Dželetović i Siniša Mali.\nResori koje do 20. avgusta treba "popuniti" jesu prosveta, saobraćaj, finansije, privreda, odbrana, kultura, sport, poljoprivreda i regionalni razvoj, kao i Kancelarija za evropske integracije ukoliko ne bude pripojena nekom od ministarstava.\nPortparol URS Marko Selaković kaže za Danas da zajedno sa ministrima ove partije iz Vlade Srbije će otići i sedam državnih sekretara. URS, inače, ima tri državna sekretara u Ministarstvu finansija i po jednog u resorima regionalnog razvoja, zdravlja, unutrašnjih poslova i poljoprivrede. Među pomoćnicima, dodaje Selaković, nema kadrova URS, jer "pomoćnici nisu stranački kadrovi već profesionalci". Na predlog URS izabran je i direktor JP Skijališta Srbije, koji je izabran na konkursu.\n"Osećam se super", rekao je lider URS Mlađan Dinkić na pitanje o tome kako je biti u opoziciji prvi put posle 12 godina.\nOn je posle potpisivanja ugovora sa avio-kompanijom Etihad istakao da će nastaviti da radi na dovođenju stranih investicija u Srbiju, jer "za to živim".\n"Živim za događaj kao što je dovođenje Fijata u Kragujevac. Ili Boša u Pećince. Ili Benetona u Niš, Etihada ovde. Ne mogu da sedim i da spavam, moram da radim“, naveo je Dinkić.\nPotpredsednica SPS Dijana Vukomanović kaže za Danas da unutar te partije tek predstoji "nominovanje i odlučivanje" o kandidatima za mesta na kojima su bili ljudi koji odlaze iz Vlade, ali da u stranačkim krugovima za sada nije pominjano ni jedno jedino ime, pa ni njeno. Prema njenim rečima, SPS ima visokoobrazovane ljude i spremnu široku kadrovsku bazu. „Nijedna državna struktura nije nepoznata našim kadrovima“, ukazuje Vukomanovićeva.\nOna najavljuje i da će danas u podne biti održana sednica Glavnog odbora stranke na kojoj će se razmatrati naredni koraci u rekonstrukciji, ali da neće biti reči o kadrovima. "U procesu rekonstrukcije Vlade u SPS je postignut visok stepen konsenzusa i isti takav stepen konsenzusa očekujem i u narednim koracima", naglasila je naša sagovornica.\nDruga potpredsednica SPS i članica Vlade Slavica Đukić Dejanović izjavila je juče da će ostati ministarka zdravlja, ali da njene stranačke kolege Žarko Obradović i Milutin Mrkonjić odlaze iz vlade. Ona je dodala da postoje mnoge pozicije sa kojih Mrkonjić i Obradović mogu da doprinesu svojom stručnošću. "Njihovo iskustvo i izuzetni rezultati dobro će doći i u radu novih ministara", navela je ministarka zdravlja.\nKao neko ko se u medijima pojavljivao među kandidatima za člana Vlade, potpredsednik SNS Bratislav Gašić izjavio je juče da neće postati ministar odbrane Srbije, već da će ostati gradonačelnik Kruševca.\n"Obavio sam razgovor s Aleksandrom Vučićem o svim aspektima mog ostanka kao gradonačelnika, ali i mog dolaska na mesto ministra. Uzeli smo u obzir sva prethodna iskustva i doneli odluku da ostanem na funkciji gradonačelnika Kruševca", rekao je Gašić.\nOn je naveo da nije sporno da može u rekonstruisanoj Vladi da preuzme neke oblasti u skladu sa svojim profesionalnim i organizacionim sposobnostima, ali je ukazao da je uvažena njegova lična odluka da ostane na sadašnjem poslu. "Nakon sledećih izbora Kruševac će sigurno imati svog ministra", naglasio je Gašić.\nministarstvarekonstrukcija vladeskupština srbije


Svečano otvoreni 12. Antićevi dani - Kulturni centar Novog Sada - Културни центар Новог Сада\nSvečano otvoreni 12. Antićevi dani\nU organizaciji Skupštine grada Novog Sada i Kulturnog centra Novog Sada, u sredu 13. marta, u Svečanoj sali novosadske Gradske kuće, otvoreni su 12. „Antićevi dani“ u znak sećanja na pesnika Miroslava Miku Antića (Mokrin, 1932 – Novi Sad, 1986). Ova manifestacija trajaće do petka, 15. marta.\nOvogodišnje „Antićeve dane“ otvorio je gradonačelnik Novog Sada i predsednik Organizacionog odbora ove manifestacije Miloš Vučević, a pozdravnu reč uputio je direktor KCNS-a Bojan Panaotović.\nSvečanost je započeo Miodrag Petrović, prvak Drame Srpskog narodnog pozorišta koji je kazivao Antićevu pesmu „Ptica“ i na taj način podsetio zašto je Mika Antić i dalje jedan od najvoljenijih pesnika među svim generacijama.\nOtvarajući manifestaciju, gradonačelnik Miloš Vučević rekao je da u Novom Sadu sećanje na omiljenog pesnika ne traje samo tri dana, nego svaki dan. Antićev duh, nastavio je gradonačelnik, i sve ono što je on predstavljao, osećamo svi mi koji smo odrastali uz njegove stihove, zaljubljivali se i patili uz njih.\n– Vrlo je teško gradirati omiljene Antićeve stihove, ali izdvojiću ovom prilikom one koje je posvetio Novom Sadu u kontekstu neomiljene obaveze plaćanja poreza, kada je na poreskoj prijavi napisao pesmu „Pehar“ posvećenu Novom Sadu i poslao. To ilustruje Antićev šarm, karakterističan ne samo za Novosađane nego i za one koji u naš grad dolaze i prihvataju ga kao svoj – kazao je Vučević.\nOsvrnuo se gradonačelnik i na činjenicu da je manifestacija „Antićevi dani“ ove godine oslabljena, jer nas je napustila legenda kulturne scene i bard književnosti dr Draško Ređep, ali to je, kazao je Vučević, obaveza više da se ova manifestacija i dalje neguje.\nDirektor Kulturnog centra Novog Sada Bojan Panaotović najavio je da će 2021. godine „Antićevi dani“ biti jedna od središnjih tačaka Novog Sada kao Evropske prestonice kulture.\n– Kroz saradnju Kulturnog centra Novog Sada sa raznim ustanovama u regionu, upravo je manifestacija „Antićevi dani“ jedan od najtraženijih kulturnih sadržaja. Naš marketing menadžer Mirsad Avdić vratio se pre nekoliko dana iz Herceg Novog, u kojem su svi tamošnji mediji istakli da se u tom crnogorskom gradu Novi Sad predstavio briljantnim programom. To je potvrda da veliki pesnici, poput Mike Antića, pripadaju baštini mnogih naroda – poručio je Panaotović.\nSvečanost je završena muzičkim programom u kojem su gitaristi Miloš Zubac i Milan Korać izveli nekoliko numera komponovanih na Antićeve stihove, a članovi hora OŠ „Miroslav Antić“ iz Futoga svojim zvonkim glasovima otpevali su neke od poznatih stihova velikog pesnika.


U Briselu će biti sve više lobista - JUGPRESS\nU Briselu će biti sve više lobista\nEvropska unija, barem po jednoj stvari, brzo “hvata korak” sa najgorim aspektom američke demokratije – jačanjem moći lobista, piše Euroactiv.\nIako se Brisel nije baš toliko približio Vašingtonu, glavni grad Belgije i EU ide u tom pravcu. Prema procenama organizacije Transparensi internešenel, u Briselu deluje oko 35.000 lobista jer se tu odlučuje o zakonima koji će se primenjivati u 28 članica EU.\n“Gde god je neki novi propis, tu je odmah mnogo posla za lobiste i advokate”, kaže bivši lobista industrije energije Lars Peter Svane koji vodi sajt za traženje poslova Eurobrušels.com. Kako je dodao, 80% ljudi angažovanih preko sajta ide na poslove lobiranja.\nDanas su na snazi stroge mere zaštite transparentnosti. Zahvaljujući predsedniku Evropske komisije Žan-Klodu Junkeru, lobisti moraju da se pre nego što se sretnu sa zvaničnicima koji rade u institucijama upišu u javni, “onlajn” registar.\nU Evropskom parlamentu i Savetu EU pravila su još uvek malo “labavija”. Ipak, i tu “dva jednostavna pravila mogu da se primene na EP i Savet: nema sastanaka sa neregistrovanim lobistima i svi sastanci s lobisitima moraju da se objave”, kaže aktivista Transparensi internešenela Danijel Frojnd (Daniel Freund).\nEvroposlanik Jan Filip Albreht (Jan Philipp Albrecht) objavio je opis sastanka sa lobistom na svom sajtu iako to nije morao. Taj evroposlanik vodi pregovore o evropskim propisima o temi za koju su lobisti najzainteresovaniji – o strogoj zaštiti privatnosti. Ti propisi promeniće, kada stupe na snagu 2018, način na koji kompanije obrađuju podatke potrošača.\nKako piše nemački ekonomski dnevnik, zaštitnica građana EU Emili O'Rejli (Emily O'Reilly), koja stalno ima posla sa žalbama oko transparentnosti, kaže da lobisti uspevaju da nađu “rupe” u pravilima i izbegnu izveštavanje o svim sastancima sa evroposlanicima.\n“Mi ne samo da primenjujemo zakon, mi pomažemo da se on uobliči”, promoviše svoje usluge u EU na svom sajtu američka advokatska firma Vajt i Kejs (White & Case).\nPrema dokumentu koji je dobio Handelsblat, jedan zaposleni te firme sreo se sa dva zvaničnika iz Komisijinog departmana za trgovinsku politiku u oktobru 2015. Taj sastanak nikada nije uspisan u “onlajn” registar transparentnosti EK.


Prve ulaznice za Exit u prodaji od 12. decembra - Novi Sad\nPrve ulaznice za Exit u prodaji od 12. decembra\n14:11:00 29.11.2017, Komentara: 0\nNovi Sad - Prve ulaznice za Exit po promotivnoj ceni od 5.990 dinara, koja je za skoro 70 odsto niža od finalne, biće dostupne od 12. decembra u podne, saopštili su organizatori tog festivala.\nOrganizatori podsećaju da se kontigent ulaznica po najnižoj ceni proda za nekoliko sati, te nakon toga cena karata raste. Ulaznice u Srbiji prodavaće se na sajtu exitfest.org, kao na i blagajnama prodajne mreže Gigs Tix.\nPrvi kupci ulaznica za Exit festival od 12. decembra, osim uštede, koja će kako organizatori tvrde biti najveća do sada, automatski postaju i članovi Exit Trajba, zajednice fanova koji imaju posebne pogodnosti i popuste. Kao i do sada njima će naredne godine najpre biti ponuđene nove Exit ulaznice po najnižoj ceni.\nUskoro bi trebalo i da budu objavljena i prva imena izvođača koji će nastupati na Exitu, ali i drugim festivalima u organizaciji Exit tima, poput Festivala na Jahorini, Sea Stara u Umagu, Revolution u Temišvaru i Sea Dance u Budvi.


Kreativno pojačanje u agenciji FCB Afirma! - Marketing Mreža\nKreativno pojačanje u agenciji FCB Afirma!\nVeljko Golubović od danas se nalazi na čelu regionalnog kreativnog tima agencije FCB Afirma.\nVeljko je po obrazovanju diplomirani psiholog, a po opredeljenju kreativac. Jedan je od najnagrađivanijih kreativnih direktora iz regiona. Osvojio je 8 Kanskih lavova, kao i mnoga druga svetska i regionalna priznanja: Clio, LIA, NY Festival, Eurobest…\nU svojoj 20 godina dugoj karijeri, uspešno je sarađivao sa velikim brendovima poput: Telenor, Gazprom, Banca Intesa, Komercijalna banka, Jacobs kafa, MasterCard, Unicef, Nectar.\nNeke od njegovih najuspešnijih kampanja su „Bitka za bebe“ i „Štrajk glađu protiv gladi“.\nU agenciji FCB Afirma veruju da će sa Veljkovim dolaskom ojačati saradnju sa klijentima, i pojačati kvalitet strateško/kreativnih rešenja.


Počela takmičenja mladjih selekcija KK Pirota - Pirot Plus Online\nPočela takmičenja mladjih selekcija KK Pirota\n07. novembar 2016. 05:38 Sport Pirot Plus Online\nOvog vikenda su počela takmičenja mlađih kategorija. KK Pirot će nastupiti sa 9 mlađih selekcija, tri u Kvaliternoj ligi, četiri u Prvenstvu regiona i dve u minibasket takmičenju.\nU reorganizovanom sistemu takmičenja u muškoj konkurenciji ove sezone je proširen sistem takmičenja u Srbiji uvođenjem novog takmičenja – Kvalitetne međuregionalne lige koja se igra dvokružno u kategorijama juniora, kadeta i pionira, sa finalnim turnirima u maju 2017.\nDosadašnji Prvi stepen takmičenja pretvoren je u Regionalnu ligu koja se igra u kategorijima juniora, kadeta, pionira i mlađih pionira.\nOvog vikenda je počela Kvalitetna liga mladjih kategorija, u kojoj KK Pirot u kvalifikacijama ostvario plasman u sve tri konkurencije. Regionalna liga će početi narednog vikenda, kada će KK Pirot u mlađim kategorijama odigrati 6 prvenstvenih utakmica.\nOvog vikenda su ubedljive pobede ostvarili PIONIRI trenera Momčila Sandića nad leskovačkim Play off-om (86:46) i KADETI trenera Zorana Sotirovića nad niškim Naisusom (112:51). Naisus se u Nišu revanširao Pirotu u JUNIORSKOJ konkurenciji pobedivši učenike trenera Miloša Živkovića rezultatom 92:50.


UJEDINJENA SRPSKA: Odbornik PDP-a udario predsjednika bijeljinskog odbora US - Opcija\n27-08-2021 Pocetna, Politika, Srpska\nPredsjednik Gradskog odbora Ujedinjene Srpske Bijeljina Milan Trninić podnio je krivičnu prijavu protiv odbornika PDP-a u Skupštini grada Radosava Đokića-Kajsije, koji mu je u vidno alkohilisanom stanju prišao sa leđa i udario ga, dok je razgovarao telefonom, saopšteno je iz Ujedinjene Srpske.\nU saopštenju se navodi da su tom vandalskom činu koji se desio sinoć oko 20.00 časova prethodile prijeteće SMS poruke i pozivi oko 18.00 časova, jer je sin Radosava Đokića dobio negativnu ocjenu na popravnom ispitu u Poljoprivrednoj školi, gde je direktor član Ujedinjene Srpske.\nIz te stranke su istakli da pribranošću Trninića nije došlo do većeg fizičkog incidenta, kao i da je odmah nakon napada Đokić prijavljen policiji.\nU saopštenju se dodaje da je oko 22.00 časa policija locirala nasilnika, privela u policijsku stanicu i da je alko-testiranjem utvrđeno da je tada imao 1,54 promila alkohola u krvi, pa je zadržan na triježnjenju.\nTrninić je podnio krivičnu prijavu s ciljem da se ovakve i slične stvari ne dogode bilo kom građaninu Bijeljine, naveli su iz Ujedinjene Srpske.\n“Pozivamo sve nadležne institucije da nepristrasno rade svoj posao, Gradski odbor PDP-a i gradonačelnika da se javno ograde od ovog vandalskog čina, a Radosava Đokića da podnese ostavku na mjesto odbornika grada Bijeljina, jer nasilnicima nije mjesto u skupštisnkim klupama”, naglašava se u saopštenju.


Selaković pozvao privrednike da koriste medijaciju\nMinistar pravde Nikola Selaković apelovao je na sprske privrednike da prilikom rešavanja svojih sporova što više koriste medijaciju, odnosno posredovanje, jer će kako je naveo, na taj način izbeći sudski postupak, visoke troškove i dugo čekanje na presudu.\nNa predstavljanju Sive knjige NALED-a, ministar pravde je naveo da je upravo čitajući tu knjigu video da postoji puno pritužbi na sistem sudskih taksi i ukazao da je medijacija neretko čak dvostruko jeftinija od sudskog spora.\n- Sudski spor je skup sport - naveo je Selaković ukazujući da je tako u svakoj uređenoj državi u svetu.\nPrema njegovim rečima, za razliku od starog zakona o medijaciji, danas sporazum o rešavanju spora putem posredovanja ima izvršni naslov i preko sistema izvršenja koji se promoviše preko novog Zakona o izvršenju i obezbeđenju (ZIO), biće značajno lakše izvršiti takvu istragu.\nOsvrćući se na novi ZIO, čija puna primena počinje 1. jula, Selaković je izrazio nadu da će on biti prekrenica dosadašnjem sistemu izvršenja.\n- Materija izvršenja je nešto što je rak rana našeg pravosudja i što u najvećem delu stvara utisak neodgovornog, neefikasnog i sporog sudskog sistema. Naš najveći zadatak u 2016. je da ispunimo sve preduslove i da udahnemo život u ovaj zakon - naglasio je Selaković.\nOn je naveo da je sistem javnog beležništva stavio tačku na nadripisarstvo u Srbiji koje je, kako je naveo, bilo jedan od najvećih uzroka parničnih sudskih sporava u oblasti ugovornog prava.\nKada su u pitanju sudske takse, Selakovć je naveo da njihov iznos nije povećavan u protekle tri i po godine, kao i da su poslednjim izmenama zakona odredjene sudske takse značajno smanjene, ali da tu postoji problem nedovoljno dobre kontrole naplate.\nOn je najavio jačanje elektronskih servisa, a jedan od njih će biti mogućnost elektronskog plaćanja sudskih taksi preko mobilnih telefona ili kartice koja će služiti za to.\nSelaković je rekao da će u 2016. Ministarstvo pokušati da uvede elektronske obrasce za podnošenje tipskih tužbi, za početak u Upravnom sudu, koji je kontrolor brojnih dozvola, a koji je preopterećen i pretrpan.\nPrema njegovim rečima, obavezno pripremno odeljenje (koje bi u skladu sa tim bilo osnovano) u Upravnom sudu bi u kratkom roku moglo da odgovori - ukoliko je tužba podneta nepotpuno ili neblagovremeno, a ne da gradjani čekaju četiri, pet ili više meseci pa da dobiju rešenje kojim se tužba odbacuje.\nNikola Selaković, medijacija, notari, NALED


Tri kola pre kraja prvenstva u Srpskoj ligi Istok, za opstanak brine polovina lige. U pet bodova razlike smeštene su ekipe od osmog do trinaestog mesta pa postoji mogućnost da se neki od putnika dobiju i u direktnim okršajima u poslednje tri utakmice.\nJedinstvo iz Bošnjaca je posle četiri utakmice bez poraza poraženo u Paraćinu od Jedinstva rezultatom 2:0 i tako ozbiljno zakomplikovalo sebi situaciju u vezi sa opstankom. Trenutno je na desetom mestu sa bodom više od Moravac Oriona Leskovac i Radana Lebane koji su ovog vikenda zabeležili pobede.\nMoravac Orion je u Zaječaru savladao već otpisani Timok rezultatom 2:1 golovima Marinkovića i Mitrovića i tako zabeležio tri važna boda u borbi za opstanak dok je Radan u Lebanu savladao ekipu Pukovca sa 1:0.\nSledećeg vikenda očekuje se da tribine u Bošnjacu budu ispunjene do poslednjeg mesta jer se sastaju Jedinstvo i Radan i to može da bude utakmica odluke za jedan od ova dva kluba.\nZona Jug ili nova sezona na srpskoligaškom Istoku. Moravac Orion na svom terenu Jedinstvo iz Paraćina koje je prebrinulo brige o opstanku i možda u opuštenosti gostijiu Moravac može da traži šansu za nove bodove.\nMeđu ljubiteljima fudbala na jugu Srbije nameće se pitanje, da li je Jedinstvo moglo da izbegne administrativnu grešku i gubitak bodova koji će možda značiti i selidbu u Zonu Jug?\nU utakmici drugog kola Srpske lige Istok Jedinstvo iz Bošnjaca nije imalo milosti prema dojučerašnjem zonašu, ekipi GFK Dubočice i rezultatom 6:0…


Počela izgradnja graničnog prelaza u Bratuncu vrijednog 14,5 miliona KM - Akta.ba\nPočela izgradnja graničnog prelaza u Bratuncu vrijednog 14,5 miliona KM\n11.04.2020. 09:31 / Izvor: Akta.ba\nUvođenjem izvođača u radove, juče je ozvaničen početak izgradnje graničnog prelaza na lokaciji novoizgrađenog mosta na Drini "Bratoljub", koji povezuje opštine Bratunac u Republici Srpskoj i Ljuboviju u Srbiji. Vrijednost ovog projekta je oko 14,5 miliona maraka a rok za završetak radova je 350 dana.\n"Ovo je projekat od istorijskog značaja za Bratunac i susjedne opštine u Srpskoj, kao i Ljuboviju i susjedne opštine u Srbiji. Most „Bratoljub“ biće jedna od najvažnijih komunikacija, jer se radi o međunarodnom graničnom prelazu prve kategorije", rekao je načelnik bratunačke opštine Nedeljko Mlađenović koji je sa direktorom firme „Enikon-Gradnja“ Miroslavom Lazarevićem juče ozvaničio početak radova na izgradnji graničnog prelaza.\nOpština Bratunac planira izgradnju bescarinske zone, za koju je urađena projektna dokumentacija i u postupku je kupovina zemljišta.\n„Nadamo se da će se to kompletirati i da će doprinijeti razvoju ne samo Bratunca, nego cijele regije. Investitori su zainteresovani za izgradnju privrednih objekata na području naše opštine“, rekao je Mlađenović.\nOn je istakao da bi bescarinska zona u Bratuncu bila prva u Republici Srpskoj, dok u Federaciji BiH postoje četiri.\n"Nedavno smo posjetili Pirot u Srbiji, gdje se nalazi najbolja bescarinska zona u Evropi. Prošle godine imala je promet oko milijardu evra", naveo je Mlađenović i dodao da je u planu bratimljenje sa tom srbijanskom opštinom, čije rukovodstvo želi da pomogne Bratuncu da realizuje ideju bescarinske zone na svom području.\nDirektor firme „Enikon-Gradnja“ Mirosla Lazarević najavio je da će radovi na izgradnji graničnog prelaza biti završeni do proljeća naredne godine.\n"Čitav kompleks se nalazi na površini 30.000 metara kvadratnih i imaće objekte za smještaj carinskih i policijskih službi BiH i Srbije, inspekcijske organe i sve ostale propratne sadržaje", rekao je Lazarević.\nPrema njegovim riječima trenutno se obavljaju zemljani radovi i nasipanje platoa, nakon čega će početi građevinski radovi.\nMost „Bratoljub“ izgradila je Vlada Srbije prije više od tri godine.\nGranični prelaz "Bratoljub" će biti spreman do maja\nEnikon-Gradnja dobila posao izgradnje GP Bratunac – Ljubovija


Image copyright Sofija Grmuša\nNatpis na slici Fotografije Dženana Memića i Davida Dragičevića sa zajedničkog protesta njihovih porodica u Jajcu.\nNatpis na slici Muriz Memić i Ifet Feraget, pravni zastupnik ožalošćene porodice, pokrenuli su iscrpnu pravnu borbu kako bi dokazali da je Dženan ubijen.\nNatpis na slici Na mestu stradanja Dženana Memića, njegova porodica podigla je spomenik kod koga prolaznici zastanu i mole se. Na dnu kamena stoji: „Kada zulum postane pravilo, otpor postaje obaveza".\nNatpis na slici Od kada su počeli protesti „Pravda za Davida", centralni gradski trg u Banjaluci naziva se i „Davidovim trgom„.\nNatpis na slici Oko drvene pesnice usmerene ka nebu i fotografije Davida Dragičevića svakodnevno, više od 160 dana, okuplja se sve više građana tražeći istinu o njegovoj smrti.\nNatpis na slici Davor Dragičević na „Davidovom trgu" svakog dana obećava sinu da će se istina saznati.\nMedia captionNerešena ubistva ujedinila Bosnu i Hercegovinu\nNatpis na slici Zajednički protest porodica Memić i Dragičević okupio je veliki broj građana iz cele Bosne i Hercegovine koji dele njihovo nepoverenje prema institucijama.\nNatpis na slici Lik Davida Dragičevića oslikan je na ogrlicama, majicama i znojnicama.\nNatpis na slici Davor Dragičević i Muriz Memić na zajedničkom protestu u Jajcu, avgust 2018. godine


Vozačima u Srbiji najinteresantniji Fiat 500L - BIZlife\n23/11/2016 | 07:03\nVozačima u Srbiji najinteresantniji Fiat 500L\nOčekivanja za narednu godinu su veoma jasna – liderska pozicija na tržištu, u segmentu prodaje flotnim klijentima, ali i pojedinicima\nNakon sedam godina stagnacije i pada u prodaji novih automobila u Srbiji, određeni napredak ostvaren je prošle godine. Ratući trend nastavljen je i tokom 2016. godine, što se takođe reflektovalo i na flotnu prodaju, navodi Umberto Iannuccelli, komercijalni direktor kompanije FCA Srbija. Kako navodi, slična situacja je i u regionu, pa se isti prodajni trend odražava i na tržištima Crne Gore i Republike Srpske.\nNa rast prodaje pojedinih modela verovatno će uticati najave ukidanja visokih taksi za automobile sa velikom kubikažom. „Za nas je ova najava veoma važna, imajući u vidu činjenicu da naša komercijalna ponuda obuhvata i modele JEEP i ALFA ROMEO, koji će osetiti uticaj ovih poreskih novina”, ističe Iannuccelli i navodi da je izvesno da će promotivna ponuda FCA Srbija imati određene izmene.\nKada govorimo o modelima koji su najinteresantniji vozačima u Srbiji iz game koju FCA Srbija nudi, Iannuccelli kaže da je FIAT 500L vodeći, kao i da mogu da se pohvale da je i Fiat TIPO vrlo dobro prihvaćen od strane kupaca i flotnih klijenata. „Počev od oktobra meseca, u ponudi imamo i HB (hatchback) verziju, dok od novembra meseca u ponudi ćemo imati i karavan (SW – stationwagon) verziju ovog modela. Ovim ćemo celokupnu ponudu FIAT TIPO porodice kompletirati, a samim tim očekujemo da naša ponuda bude i najjača na tržištu.“\nKompanija FCA Srbija ponovo je pokrenula i akciju recikliranja starih vozila, za koju Iannuccelli navodi da je od izuzetne važnosti za kompaniju. „Pored komercijalnih benefita za same kupce, kampanja reciklaže daje nam šansu da promovišemo zaštitu životne sredine, kao i sve elemente bezbednosti u saobraćaju.“ Imajući u vidu starost voznog parka na ulicama Srbije, komercijalni direktor kompanije FCA Srbija, navodi da će zasigurno ovu akciju sprovoditi i u budućnosti.\nKada već govorimo o planovima, očekivanja za narednu godinu kada je u pitanju FCA Srbija su jasna. „To je liderska pozicija na tržištu, u segmentu prodaje flotnim klijentima, ali i pojedinicima“, zaključuje Iannuccelli.\nPutin: Zabrana uvoza hrane dok god je moguće


Održan trening u okviru projekta Lokalizacija CEDAW-a | Zenska Mreza\nU periodu od 22. do 24. februara u Laktašima je održan trening u okviru kojeg je urađen nacrt dokumenta koji obuhvata indikatore, izvore i metode prikupljanja podataka, potrebnih za argumentovanje napretka u realizaciji preporuka CEDAW komiteta, koje se odnose na položaj i zaštitu prava žena u svim oblastima života. Dokument će biti dostavljen i ostalim organizacijama, čiji predstavnici nisu bili pristuni, kako bi ga mogle dopuniti i korigovati, tako da on na najbolji mogući način bude primjenjiv u praksi. Trening je održan u sklopu projekta ”Lokalizacija CEDAW”, kojeg implementira Helsinški parlament građana Banja Luka, uz finansijsku podržava UN Women, a odnosi se na prvu fazu projekta.\nTabela sa indikatorima, izvorima i metodama će biti objavljena u Vodiču koji će biti namijenjen prvenstveno nevladinim organizacijama civilnog društva kako bi CEDAW konvenciju i prateći Opcioni protokol mogle koristiti u svakodnevnom radu na lokalnom, entitetskom i državnom nivou.\nCilj projekta “Lokalizacija CEDAW” je uključiti veći broj nevladinih organizacija, pogotovo iz manjih lokalnih sredina, u proces praćenja i izvještavanja prema CEDAW komitetu da bi se ojačala baza za pritisak prema institucijama vlasti na svim nivoima koje su odgovorne za ispunjavanje preporuka CEDAW komiteta.\nProjekat ima tri faze:\nDefinisanje jasnih indikatora za praćenje provedbe završnih komentara i preporuka CEDAW komiteta (2013) i izrađivanje Vodiča koji treba da olakša rad nevladinih organizacija na terenu.\nSerija treninga na kojima će nevladine organizacije dobiti znanje i vještine kako da prate i izvještavaju o provedbi CEDAW preporuka.\nSastanak partnerskih organizacija sa ciljem da se definišu zagovaračke akcije na državnom nivou i da se izradi plan za pisanje narednog Alternativnog izvještaja.\nDržavni i Alternativni izvještaj koji su pripremile nevladine organizacije iz BiH predstavljeni su CEDAW komitetu 2013. godine. Naredni izvještaj o napretku koji je postignut u odnosu na iznijete komentare i preporuke država BiH treba podnijeti CEDAW komitetu 2017. godine.\nRealizacije projekta je započela 1. januara 2015. godine, a traje do kraja mjeseca jula.


Press Online :: Politika :: SRBIJA DOBILA POSLEDNJU ŠANSU\nSRBIJA DOBILA POSLEDNJU ŠANSU\nJeremić: Od Evropske unije dobili smo šansu da nastavimo put ka članstvu. Ovo je velika, ali lako može biti i poslednja šansa.\nSavetnik predsednika Srbije za spoljnu politiku Vuk Jeremić rekao je da je Srbija, posle samita šefova država i vlada zemalja članica EU, dobila još jednu veliku šansu da nastavi put ka članstvu u EU, ali je upozorio da je ona možda i poslednja.\n- Mislim da treba da budemo svesni da smo dobili još jednu veliku šansu. Zaključci EU sa samita predsednika država i vlada bili su veoma eksplicitni - u pozitivnom smislu - što se tiče Srbije. Rečeno je jasno da Srbija ostaje dobrodošla u članstvo EU. To je velika, ali lako može da se desi da je i poslednja šansa, imajući u vidu razvoj generalne diskusije o politici proširenja, koja počinje da posrće - rekao je Jeremić.\nOn je upozorio da Srbija nema vremena i objasnio da postoji opasnost da EU, ako zemlja ne odmakne sa reformama i ne dobije kandidaturu za članstvo u 2007, promeni strategiju proširenja i "zatvori vrata".\nHag je pitanje političke volje\nVuk Jeremić je ocenio da je pitanje saradnje sa Hagom - pitanje političke volje: ima li je ili ne.- Mora da postoji politička volja za integracijom, jer ako to postoji, postojaće i volja da se otkloni i najveća prepreka, a to je nesaradnja sa Hagom! Ako postoji volja, to treba raditi zajedno sa partnerima iz sveta, jer tako će se demonstrirati da Srbija čini sve da haški problem reši - rekao je Jeremić.\n- Podsećam i na poruku Finske, kao predsedavajuće Unijom, da Srbija, ako posle 21. januara bude imala demokratsku, stabilnu vladu posvećenu evropskim integracijama i otkloni prepreku saradnje sa Tribunalom u Hagu, ima izuzetnu šansu da znatno ubrza proces svoje integracije. Ja sam vrlo optimističan da će Srbija posle 21. januara imati demokratsku stabilnu vladu, čvrsto opredeljenu za evropske i evroatlantske integracije, koja ima, kao svoj glavni prioritet, punu saradnju sa Haškim tribunalom - rekao je Jeremić.


Britanski mediji prijete: BALKAN će da GORI ako se ovo desi – Dnevno\nJedan ekonomist iz Britanije napisao je tekst gdje se radilo o razmjeni balkanskih teritorija, pitanje koje muči građene u Srbiji i na Kosovu pogotovo. Portal koji je istaknuo kako se može desiti velika razmjera granica a to bi i najbolje i najmudrije rješenje bilo.\nPrije 11 godina, Kosovo je proglasila nezavinost od Srbije, a Albanci koji su predstavljali većinu stanovništva tamo svoju državu imaju, dok Srbi žive u svojim enklavama.\nNisu baš u sjajnoj poziciji, nije nimalo dobra situacija za SRBE koji na Kosovu žive. Srbija nikada nije priznala Kosovo kao nezavisnu državu. Kosovski Srbi sebe smatraju državljanima Srbije, to im niko ne može uskratiti.\nSituacija koja je za cijeli BALKAN tipična, gdje se velika dilema nalazi i oko nekih graničnih prelaza. Srbi koji žive u RS i Kosovu, kao i Bošnjaci koji žive u Albaniji i Srbiji, predloženo je da se razmijene teritore sa Albancima sa Kosova, da bi se mogao mir očuvati.


By Naser Pajaziti / Објављено на: December 9, 2019\nZaključci Venecijanske komisije za reviziju Zakona o unapređenju upotrebe albanskog jezika zapalili su političku scenu i pokrenuli rasprave u Severnoj Makedoniji.\nPremijer Zoran Zaev poziva da se poštuju preporuke Venecijanske komisije i da upozorava na reviziju zakona. „Pošto smo takođe raspravljali o usvajanju zakona, rekli smo da ćemo sačekati Venecijansku komisiju i poštovati je. Dobro je što je ograničenje upotrebe evropskog jezika prekoračeno, ali određena prava su i dalje prekršena”, rekao je Zaev.\nAli koaliciona stranka DUI (Demokratska unija za integraciju) se ne slaže s premijerom Zaevom. „Ako se ovaj zakon ponovo otvori, tada ćemo ponovo otvoriti Ohridski sporazum i vratiti se na vreme pre 2001. Glavni razlog zbog kojeg je zakon poslan Komisiji bio je procena dileme da li dvojezičnost treba da bude uvedena na novčanice i vojne uniforme. Procena Komisije je pozitivna za ove odredbe. Što se tiče primedbi o upotrebi jezika u pravosuđu, mislim da bi trebalo da nastavimo sa izgradnjom kapaciteta kako bi se albanski jezik što pre primenio u pravosuđu i ostalim segmentima administracije“, rekao je Bujar Osmani, zamenik premijera Ministar za evropske integracije.\nVMRO-DPMNE zahteva da se zakon odmah ukine. „Treba doneti novi zakon, koji će uključivati sve etničke zajednice u Republici Makedoniji, i zakon prema veličini i zastupljenosti svih, bez favorizovanja određenih etničkih grupa na štetu svih ostalih“, izjavio je portparol VMRO-DPMNE Dimče Arsovski.\nSavez Albanaca (ASH) naglasio je da Albanci nisu manjina i da albanski jezik treba biti regulisan Ustavom. „Za početak, zakon uopšte nije trebao biti poslan jer je u skladu sa Ustavom. Mi Albanci ovde nismo manjina, ali mi smo konstitutivna zajednica iznad 25%. Kao Savez za Albance, insistiramo na tome da se izvrše ustavne promene i da albanski postane službeni jezik“, rekao je generalni sekretar ASA Arben Taravari.\nVenecijanska komisija preporučuje ukidanje upotrebe albanskog jezika kao drugog jezika u pravosuđu, ograničavanje upotrebe albanskog jezika na unutrašnjoj i međuinstitucionalnoj komunikaciji, ograničavanje službene pismene komunikacije ili odlaganje do adekvatne primene ove odredbe . Venecijanska komisija smatra da se zakonom proširuje upotreba albanskog jezika prevazilaženjem, u nekim aspektima, evropskih standarda Okvirne konvencije za zaštitu nacionalnih manjina i Evropske povelje o regionalnim i manjinskim jezicima./ibna


Talibani: Avganistanci ne mogu na aerodrom u Kabulu, već samo stranci – Jedinstvena Bosna i Hercegovina\nTalibani: Avganistanci ne mogu na aerodrom u Kabulu, već samo stranci\nObjavljeno\t 25. Avgusta 2021. od strane\thaler / Nema komentara na Talibani: Avganistanci ne mogu na aerodrom u Kabulu, već samo stranci\nPortparol talibana Zabihulah Mudžahid\nTalibani su saopštili u utorak da nisu saglasni sa produženjem roka nakon 31. avgusta koje su SAD odredile za povlačenje iz Avganistana, kao i da žele da evakuacija bude završena do tog datuma.\nPortparol talibana Zabihulah Mudžahid rekao je da njegova grupa neće prihvatiti “produžetak” tog roka.\nOn je rekao na konferenciji za novinare da se SAD moraju pridržavati roka koje su same odredile za povlačenje svih trupa, dodajući da “nakon toga nećemo dozvoliti da Avganistanci” budu na letovima za evakuaciju.\nMudžahid je takođe kazao da će talibani zabraniti Avganistancima pristup putevima koji vode do aerodroma, dok će strancima omogućiti prolaz, kako bi sprečili velike mase da se skupe izvan objekta i bezbednosne probleme. Nije odmah bilo jasno da li će zaustaviti Avganistance koje prate stranci ili ih evakuišu zapadne zemlje, prenosi AP\nMudžahid je rekao da se život vraća u normalu u zemlji ali da haos na aerodromu u Kabulu predstavlja problem.\nOn je optužio SAD da odvode “avganistanske stručnjake”, poput inženjera, dodajući da su Avganistanu “potrebni njegovi talenti”.\n“Tražimo od njih da zaustave ovaj proces”, rekao je Mudžahid na konferenciji za novinare u Kabulu.\nMnogi Avganistanci očajnički pokušavaju da pobegnu iz zemlje gde su talibani preuzeli vlasti.\nMudžahid je dodao da Avganistanci koji su se masovno okupili kod aerodroma u Kabulu treba da se vrate svojim kućama, poslovima i normalnom životu, jer za njih “nema opasnosti”.\n„Živimo zajedno. Rat za nas je završen “, dodao je on.\n“Mi garantujemo njihovu bezbednost”, naglasio je Mudžahid.\nPrema njegovim rečima, ne postoji lista ljudi za odmazdu.\nTalibani žele da se sve reši dijalogom, rekao je Mudžahid, i pozvao strane ambasade da se ne zatvaraju ili prekidaju rad.\n“Uveravamo ih u njihovu bezbednost”, kazao je portparol talibana.\nUjedinjene nacije (UN) su prethodno saopštile da postoje “verodostojni” izveštaji da talibani pogubljuju pojedine Avganistance po kratkom postupku, prenosi BBC.\nMudžahid je rekao da će Avganistanke zaposlene u administraciji moći da se vrate na posao kada se obezbedi sigurnost.\n“Želimo da one rade, ali takođe da sigurnost bude dobra” za to, rekao je on i dodao da do tada one treba da ostanu kod kuće.\nMudžahid je kazao da “ne zna” da je bilo nekog sastanka između talibana i šefa američke Centralne obaveštajne agencije (CIA) ali nije demantovao da se to dogodilo.\nUsred napete operacije izvlačenja ljudi iz zemlje, direktor CIA -e Villijem Barns (William Burns) tajno je došao u ponedeljak u Kabul kako bi se sastao sa najvišim političkim liderom Talibana Abdulom Ganijem Baradarom, rekao je američki zvaničnik za AP.\n“Vošington post” (The Washington Post) je prvi izvestio o ovom sastanku.\nViši američki vojni zapovednik na aerodromu u Kabulu, kontraadmiral Piter Vaselij (Peter Vasely) svakodnevno komunicira sa talibanskim komandantima u pokušaju da olakša evakuaciju, ali poslednji poznati kontakt između vojske i Baradara bio je kada je general Mark Mili (Milley), šef Združenog štaba američke vojske razgovarao sa njima u Dohi u Kataru prošlog decembra.\nPrema rečima general -majora Vilijama Tejlora (William Taylor), od jula je evakuisano 63.900 američkih državljana, osoblja SAD -a i NATO -a i avganistanskih civila.\n“[Oni su] sada sigurniji i na putu ka boljem životu,” rekao je Tejlor.\nBela kuća je saopštila u utorak da je samo u ponedeljak evakuisano 21.600 ljudi tokom 24 sata.\nDemokrata Adam Šif (Schiff), predsjedavajući Odbora Predstavničkog doma Kongresa za obaveštajna pitanja, rekao je novinarima nakon sastanka odbora u ponedjeljak na brifingu o povlačenju iz Afganistana da je “teško zamisliti” da cse do kraja ovog meseca završi evakuacija.\nOn je takođe istakao da je jasno da je bilo “dosta upozorenja administraciji ” da će talibani veoma brzo preuzeti kontrolu u Avganistanu.\nUprkos ranijim zahtevima pojedinih zemalja članica G7, ipak neće biti produžen rok za povlačenje iz Afganistana od 31. avgusta kojeg je ranije postavio američki predsednik Džo Bajden (Joe Biden).PROČITAJTE I OVO:Biden: Trenutnim tempom završit ćemo evakuaciju do 31. avgusta\nAmnesty: Srpsko oružje u rukama naoružanih grupa u afričkom regionu Sahel


Evroliga: Još 3 kola do maturskog u Barseloni - B92.NET\nZavršena je prva polovina drugog polugodja ovogodišnje Evrolige. Do maturskog” u Barseloni je ostalo još 3 kola , posle kojih ćemo moci da svedemo račune o još 12 klubova, dok ćemo o poslednja 4 – iliti najbolja – polemisati posle Final Foura.\nAleksandar Džikić, pomoćni trener KK Partizan MobtelIzvor: B92 petak, 21.03.2003. | 11:11 -> 11:18\nAko se nijedan rezultat u drugoj rundi Evrolige ne moze podvesti pod iznenadjenje,to znači da ni trijumf Efesa nad CSKA ne spada u grupu takvih pobeda. Na kraju krajeva , posle 3 kola drugog kruga Efes ima isto toliko pobeda i lider je grupe D.\nS druge strane, sam rezultat – pobeda od 2 poena razlike – ne garantuje turskom timu ama baš ništa, jer ih na kraju , u poslednjem kolu, čeka gostovanje u Moskvi i verovatno odlučujuca utakmica o tome ko će u Španiju. Teško mi je da poverujem da će ishod te utakmice, ukoliko bude imala odlučujući karakter, biti povoljan za Efes.\nCibona je došla do prve pobede u nastavku takmičenja, dok je Malaga poražena I treći put zaredom. Verovatno više od same utakmice ovih se dana pricalo o tetovažama Milana Gurovića i odluci da ne igra u Zagrebu. Da li bi se Cibosi i u slučaju njegovog nastupa radovali teško je reći, fakat je da bi pomenuti igrač svakoj ekipi u Evropi značio dosta.Trio najiskusnijih Rimac-Prkačin-Mujezinović-je dominirao parketom. Unicaja je na 0-3 i samo čudo, u velikoj meri van njihove kontrole, ih može odvesti medju najboljih 4.\nU grupi F će se najverovatnije ponoviti priča iz grupe D. Naime, i u ovoj grupi su se dva najveća kandidata za final Four sastala tek u trećem kolu. Beneton je uspeo da predvodjen Edneyem i Garbajosom dodje do važne ,i što je mnogo bitnije relativno ubedljive pobede.\nU razgovoru sa Davidom Blattom , trenerom Maccabija, prilikom njihovog poslednjeg boravka u Beogradu , imao sam prilike da ga upitam šta misli o njihovoj situaciji u grupi, na šta je odgovorio da je veoma zadovoljan i potpuno spreman za poraz u Trevizu, ali u nekoj podnošljivoj meri. Bio je potpuno ubedjen da na domacem terenu moze da za svakih 10 minuta napravi 3 poena prednosti, što znači da je bio spreman na poraz do 12 poena. Sinoć su izgubili sa 13 poena, i biće veoma zanimljivo pogledati tu utakmicu u Tel Avivu ( eto predloga za ljude sa BK )…\nJoš jedna zanimljivost – od povratka Dorona Šefera ( bivše velike zvezde Univerziteta Konektikat – generacija Rej Alena – i igrača koji je imao veliki udeo u ranijim uspesima izraelskog šampiona ) Maccabi je imao seriju od nekih dvadesetak utakmica…tačnije, bili su bez poraza. Šefera sinoć nije bilo u timu.\nUtakmicu izmedju Tau Ceramice i Virtusa dobio je tim sa manje povredjenih igraca.Sastav bolonjskog tima verovatno nema ni jedan zajednički trening iza sebe, a kamoli utakmicu. Maler sezona se nastavlja, ekipa je i dalje bez pobede u ovoj fazi. Ni Tau nije u ne znam kako dobroj situaciji. U prvenstvu su daleko od očekivanog, baš kao i u ovom takmičenju.\nUlker nema niti jednu pobedu,ali nema ni nameru da se predaje. PAO je teškom mukom pobedio u Atini i ostao u trci. Iako tim nije ni blizu nekih prethodnih, i dalje je to skup puno kvalitetnih igrača na malom prostoru, a o treneru da ne trošim reči.\nSijena nema slabo mesto u timu, a atletske sposobnosti njenih igrača pružaju takve mogućnosti da se trenery ostavlja “mašti na volju”, bilo da je odbrana, bilo da je napad u pitanju. Jedina slabost je velika “zavisnost” tima od raspoloženja\nStefanova, čije ne igranje uvek dovodi do pada u igri ostalih.\nNo, kako Skiper nije imao čime, a bogami nije ni znao kako da ga napadne, Sijena nije imala velikih problema da ubedljivo pobedi u gostima. Početnu prednost na petici, posebno posle uvodjenja Chiaciga u probleme sa faulovima, Skiper je koristio nedosledno, stihijski i nedisciplinovavo, sto i jeste razlog poraza.\nU grupi G tri tima imaju isti odnos pobeda i poraza – 2/1. Asvel je na dnu i bez pobede, dok svi ostali imaju sanse za finalni turnir. Barselona je velikom igrom u samom finišu nadoknadila prednost Olimpijakosa, praktično je otela pobedu, ali to se i očekuje od timova pravljenih da osvajaju trofeje.


Dragana Milošević: Nisam zrela za brak : Crveni tepih\nDragana Milošević: Nisam zrela za brak\nPostavljeno 24 Jul 2010\n„Grandova“ balerina Dragana Milošević kaže da joj prija popularnost i da uživa u svakom trenutku svog uspeha, ali otkriva i da je u srećnoj vezi sa dečkom čiji identitet i dalje ne želi da otkrije.\n“Naravno da popularnost prija, nisam doživela ni jednu jedinu neprijatnost, uživam u svakom trenutku uspeha”, otkrila je Dragana za “Kurir Stil” i na pitanje može li sebe da zamisli pred oltarom, kaže: “Još sam nezrela za takav korak”.\nA šta smatra svojom najvećemom vrlinom, a šta manom: “Vrline su mi upornost i marljivost, a mana što ne znam da procenim ljude, ali nadam se da ću to brzo ispraviti”. A da li se čuje sa bivšim cimerima Minom i Milošem? “S Minom sam se videla i lepo smo se ispričale o svemu, a sa čika Milošem i njegovom ženom se često čujem. Oni su na moru, videćemo se kada se vrate”.


Crnjanski: Izbori bi mogli da prodube političku krizu - Istinomer\nCrnjanski: Izbori bi mogli da prodube političku krizu\nTim Istinomera 16. 1. 2020.\nProšlogodišnji međupartijski dijalog o izbornim uslovima doneo je rezultate ograničenog dometa, ocenila je Crnjanski.\n„Ukoliko institucije kao što su Tužilaštvo, Agencija za borbu protiv korupcije i REM ne budu značajno unapredile delovanje u zaštiti javnih interesa u toku predizborne kampanje, ne možemo očekivati da će izbori 2020. biti sprovedeni na bolji način u odnosu na ranije izbore koje je Crta u punom kapacitetu posmatrala – parlamentarne 2016. godine, predsedničke (2017) i lokalne beogradske (2018)“, rekla je ona.\nDirektorka Crte je izrazila i zabrinutost da će predstojeće izbore obeležiti i neravnomerna medijska zastupljenost, funkcionerska kampanja i zloupotreba javnih resursa, kao i višestruke strategije pritiska na birače.\n„Posmatračka misija Crte fokusiraće se na te nepravilnosti kao i, nadamo se, ODIHR i druge organizacije u okviru Međunarodne posmatračke misije“, objašnjava ona.\nCrnjanski se osvrnula i na novu inicijativu za spuštanje izbornog cenzusa sa pet na tri odsto.\n„Očigledno planirano u cilju neutralisanja efekata bojkota, smanjenje cenzusa deluje kao pokušaj da se obezbedi privid demokratskog karaktera institucija. Bez obzira na visinu izbornog praga, mandati će biti osvojeni u spornim izbornim uslovima.“\nBojkot CRTA izbori Saopštenje Vukosava Crnjanski


Povećanje zaposlenosti mladih - iKragujevac\nPovećanje zaposlenosti mladih\npetak, 21 april 2017 13:22\nSa ciljem da doprinese povećanju zapošljivosti i zapošljavanju mladih u Kragujevcu kroz uspostavljanje delotvornog i uniformisanog sistema karijernog vođenja i savetovanja mladih u tranziciji od škole do posla, na Sajmu obrazovanja, zapošljavanja, preduzetništva i inovacija predstavljen je projekat “Lokalna mreža za karijerno vođenje i savetovanje“.\nProjekat u okviru nacionalnog programa “Znanjem do posla“ finansira Švajcarska agencija za razvoj i saradnju SDC, a uz podršku lokalne samouprave realizuju Razvojni biznis centar Kragujevac i Business Innovation Programs.\nKarijerno savetovanje je veoma bitno za mlade ljude koji imaju dilemu sa poslovima koje će u budućnosti obavljati. Ova prekretnica u njihovom životu je veoma bitna i uz savetodavnu pomoć stručnih i osposobljenih lica, mogu da donesu prave odluke. Iz lokalne smaouprave najavljeno je da će početni korak biti izmena Lokalnog akcionog plana za mlade, kome će biti pridodat deo koji se odnosi na karijerno savetovanje i vođenje.\nProjekat “Lokalna mreža za karijerno vođenje i savetovanje“, koji traje do oktobra, podrazumeva tesnu saradnju svih struktura koje se na bilo koji način bave mladima i podrškom zapošljivosti i zapošljavanja na lokalnom nivou. Kako bi se podstaklo efikasno zapošljavanje mladih cilj ovakve saradnje je uspostavljanje standarda za karijerno vođenje i savetovanje na nacionalnom nivou. Zbog toga, zadatak nosioca projekta u prvoj fazi biće uspostavljanje partnerstva svih institucija u gradu, da bi se uz analizu svega što je urađeno i koraka koje treba preduzeti, proces karijernog vođenja i savetovanja bio uspešno standardizovan. Planirani su intervjui sa karijernim savetnicima u srednjim školama u Kragujevcu, anketiranje učenika, zatim organizovanje akreditovanih treninga kako bi se povećao broj karijernih savetnika, formiranje lokalne radne grupe, a pored ostalog i uspostavljanje online platforme za karijerno informisanje.


Anonimizacija nije više obavezna - Detektor\n18. Jula 2013.00:00\nVisoki sudski i tužilački savjet (VSVS) zaključio je da sudovi i tužilaštva nisu obavezni anonimizovati svoje akte, već da trebaju voditi računa o balansu između javnog i privatnog interesa.\nCentar za sudsku dokumentaciju (CSD) predložio je na sjednici VSTS-a djelimičnu promjenu politike kada je u pitanju dostupnost informacija. Promjena podrazumijeva da sudovi i tužilaštva sami treba da procjenjuju kada je opravdan interes javnosti.\n“Vijeće je podržalo ovaj prijedlog. Moram reći da ni ranija naša preporuka o anonimizaciji nije bila smetnja za objavljivanje informacija na internetu, i mi smo je izdali više zbog toga da ujednačimo praksu”, kazala je Vera Bjelogrlić, šefica CDS-a.\n“Vijeće je na sjednici takođe podržalo preporuku da se formira radna grupa koja će izraditi smjernice na osnovu kojih bi sudovi i tužilaštva postupali kad je u pitanju dostupnost informacija”, kazala je Bjelogrlić.\nŠto se tiče tužilačkih akata, kako je napomenula, VSTS je u maju ove godine takođe preporučio anonimizaciju, ali podvukao da informacije mogu biti objavljene kada postoji veliki interes javnosti.\nAnonimizacija dokumenata počela je u martu prošle godine nakon što je Sud BiH usvojio mišljenje Agencije za zaštitu ličnih podataka u BiH. Predstavnici Agencije kasnije su izjavili da je njihova preporuka pogrešno protumačena.\nPrema nezvaničnim informacijama, nakon što je VSTS usvojio današnje preporuke, Sud BiH bi uskoro trebalo da donese novi pravilnik.\nBalkanska istraživačka mreža (BIRN) BiH je pokrenula 26. juna kampanju “Stop cenzuri o ratnim zločinima”, kako bi dokazala da postoji interes javnosti za ratne zločine i druga teška krivična djela. BIRN BiH smatra da su ratni zločini od interesa za javnost i da nije potrebno da se pravi balans u odnosu na zaštitu privatnog interesa.


Analiza finansijske situacije i uspesnosti poslovanja preduzeca - Verzija za štampu\n+--- Tema: Analiza finansijske situacije i uspesnosti poslovanja preduzeca (/Thread-analiza-finansijske-situacije-i-uspesnosti-poslovanja-preduzeca)\nAnaliza finansijske situacije i uspesnosti poslovanja preduzeca - Vesnica - 05-05-2010 07:52 PM\nCilj finansijske analize usmeren je na saznanje o efikasnosti i uspešnosti rada finansijske funkcije. Finansijska funkcija je, inače, jedna od osnovnih poslovnih funkcija koja prožima sve osnovne poslovne funkcije: kadrovsku, nabavnu, proizvodnu, prodajnu i investicionu. Drugim rečima, cilj finansijske analize je ispitivanje i ocena finansijske ravnoteže preduzeća, kratkoročne i dugoročne, i donošenja zaključaka o finansijskoj situaciji preduzeća, zajedno s likvidnošću i rentabilnošću poslovanja. Otuda je zadatak finansijske funkcije, da pribavlja i angažuje novčana sredstva za potrebe svih faza poslovanja, uz svrsishodno upravljanje njima i težnju vraćanja uvećanih sredstava, ostvarivanjem pozitivnog finansijskog rezultata – dobitka.\nFinansijska analiza, kao i analiza poslovanja (po nekima ekonomska analiza, kompleksna analiza) je dinamički proces. To znači, da primat treba da pripada tekućim, operativnim a ne periodičnim analizama. Dinamičke tekuće analize su adekvatniji i bolji osnov poslovnih informacija za ostvarenje uspešnijeg upravljanja i odlučivanja o finansijama preduzeća. Ovo stoga što se te analize čine u toku samih finansijskih procesa, a ne nakon proteklog perioda.\nU razmatranju predmeta finansijske analize, preovladava mišljenje da se ona suštinski svodi na analizu finansijske situacije, likvidnosti i finansijskog rezultata, odnosno rentabilnosti poslovanja. Međutim, njena sadržina se razlikuje s obzirom na prilagođavanje zahtevima i potrebama odgovarajućih korisnika, tj. na to da li se radi o finansijskoj analizi za potrebe akcionara, bankara, zaposlenih radnika i drugih. Drugim rečima, to je u stvari, analiza bilansa stanja, bilansa novčanih tokova i bilansa uspeha razmatranjem ostvarenih i projektovanih bilansa.\nPretpostavke finansijske analize\nDa bi se analiza bilansa uspešno obavila, potrebno je da se ispune odgovarujuće\na) materijalne i\nb) formalne pretpostavke.\na) Materijalne pretpostavke analize bilansa odnose se na obezbeđenje istinitih i objektivnih bilansnih podataka, što se ostvaruje:\n1) respektovanjem principa uzročnosti (tolerancije i sigurnosti prilikom bilansiranja i utvrđivanja periodičnih rezultata,\n2) eliminisanjem uticaja monetarnih poremećaja (stalnog porasta cena – inflacije i stalnog pada cena – deflacije) na bilans i periodične rezultate i\n3) konsolidovanjem bilansa složenih preduzeća (konstituisanih iz dva ili više individualnih preduzeća).\nPrincip uzročnosti ili korelacije označava težnju da se na svaki obračunski period (npr., na jednu poslovnu godinu) analizira ili raspodeli pripadajući iznos prihoda i rashoda. Princip sigurnosti predstavlja zahtev da se spreči proizvoljnost prilikom bilansiranja i utvrđivanja periodičnog rezultata i sprovodi se opreznim bilansiranjem.\nZa potrebe analize bilansa potrebno je iz bilansa stanja i bilansa uspeha eliminisati uticaj inflacije. U tom smislu treba izvršiti homogenizaciju (u smislu konvertovanja u novčane jedinice iste kupovne moći) svih pozicija bilansa stanja i bilansa uspeha. Posle toga podaci iz bilansa bi bili uporedivi i pogodni za finansijsku analizu.\nKonsolidovanje bilansa se javlja u slučajevima postojanja tzv. složenih preduzeća. Kod složenih preduzeća bilans stanja i bilans uspeha dobijen sabiranjem pojedinačnih bilansa stanja i bilansa uspeha njegovih udruženih članica (tzv. zbirni bilans stanja i bilans uspeha) je nerealan (uvećan) i neupotrebljiv za finansijsku analizu ako između udruženih članica složenog preduzeća postoje ekonomski odnosi (plasiranje slobodnih novčanih sredstava, međufinasiranje, itd.). Zato je pri sastavljanju bilansa stanja i bilansa uspeha složenog preduzeća, za potrebe finansijske analize, potrebno izvršiti konsolidovanje (prebijanje ili eliminisanje) svih bilansnih pozicija koje su posledica međusobnih ekonomskih odnosa članica složenog preduzeća kao zajedničkog interesa. Prema tome, konsolidovani bilans stanja i bilans uspeha dobijaju se na osnovu zbirnih bilansa stanja i bilansa uspeha složenog preduzeća.\nb) Da bi finansijska analiza bila uspešna, svrsishodna i korektna, potrebno je da se ispune i određeni zahtevi formalne prirode. Formalne pretpostavke analize bilansa se odnose na pravilnu klasifikaciju pozicija aktive i pasive u bilansu stanja i pozicija prihoda i rashoda u bilansu uspeha. Pozicije aktive se grupišu prema principu rastuće ili opadajuće likvidnosti (brzina pretvorljivosti u gotovinu). Pozicije pasive se grupišu prema principu (opadajuće ili rastuće) dospelosti (brzina dospelosti obaveze za plaćanje). Korektno pripremljen bilans stanja za finansijsku analizu podrazumeva: 1) suprotstavljanje aktive bilansa grupisane prema principu rastuće likvidnosti pasivi bilansa grupisanoj prema principu opadajuće dospelosti, ili 2) sučeljavanje aktive bilasna grupisane prema principu opadajuće likvidnosti pasivi bilansa grupisanoj prema principu rastuće dospelosti.


SAVEZ LOGORAÅ A BiH TRAŽI ZABRANU RADA SDS-a I UKIDANJE RS-a - Kozarac.ba\nOd pregovora o promjenama Ustava BiH koje bi BiH transformirale u modernu evropsku državu i omogućile joj brži pristup Evropskoj uniji nema ništa zbog stalnih opstrukcija koje konstantno dolaze iz Republike Srpske i SDS-a, a najnovije odluke Vlade RS-a i njenog predsjednika Pere Bukejlovića jasno pokazuju da se SDS nije distancirao od zločinačke politike, saopćeno je danas iz Saveza logoraša BiH.\nIz ovog udruženja naglašavaju kako je odluka vlade RS-a da finansira ratne zločince, haške zatvorenike, i materijalno osigura njihove porodice suluda i skandalozna čak i za rukovodstvo Saveza logoraša RS. “Nije ni čudo, jer je SDS fašistička organizacija koja nije promijenila svoj koncept i politiku djelovanja od 1992. godine. Ona je isključivi krivac, sa SR Jugoslavijom, za agresiju na RBiH, za zločin i genocid počinjen nad njenim narodom od 1992. do 1995. godine”, smatraju u Savezu logoraša BiH.\nLogoraši BiH, koji su prošli sve strahote konc logora organiziranih od strane fašističkog SDS-a, ogorčeni su što niko od domaćih institucija, niti od međunarodne zajednice, ne reagira i ne poduzima nikakve mjere. Na taj način se prećutno odobrava koncept i politika fašističkog SDS-a.\nZbog toga će Savez logoraša BiH tražiti od međunarodne zajednice, visokog predstavnika za BiH i nadležnih domaćih institucija zabranu rada i djelovanja SDS-a i ukidanje RS-a, tvorevina nastalih na zločinu i genocidu. Savez logoraša BiH će se zalagati i podržavati one snage i reforme koje će BiH kao normalnu državu odvesti u Evropsku uniju.


Zvečan: Otvoreni bazeni u Banjskoj i najavljena nova ulaganja – GracanicaOnline.Info\nЗвечан: Отворени базени у Бањској и најављена нова улагања\nZvečan: Otvoreni bazeni u Banjskoj i najavljena nova ulaganja\n12. jula 2016. 2 min read\nDirektor Kancelarije za Kosovo i Metohiju Marko Đurić, vladika raško-prizrenski Teodosije i predsednik Privremenog organa opštine Zvečan Ivan Todosijević svečano su danas u Banjskoj pustiti u rad rekreativne bazene na otvorenom, izgrađene u okviru budućeg banjskog kompleksa „Rajska banja“.\n„Naša ideja sa izgradnjom „Rajske banje“ ovog divnog lečilišnog kompleksa koji je sada i zvanično u nastanku, je da zaposlimo što više ljudi iz ovog kraja“, rekao je Đurić i dodao da „zapošljavajući ih mi osiguravamo ostanak i opstanak na ovim prostorima“.\n“Ovo jeste deo Srbije i zbog toga pozivam građane čitave Srbije da dođu u Banjsku da vide ovu lepotu, da vide naš prelepi manastir Banjsku, zadužbinu kralja Milutina, da zajedno sa nama, provedu ovog leta na ovom našem novom kupalištu”, rekao je Đurić.\nNavodeći da je Rajska Banja za srpski narod i sve koji su dolazili ovde uvek bila raj za dušu, Vladika Teodosije izrazio je zadovoljstvo završetkom prve faze radova, nastavkom izgradnje i unapređenja čitavog kompleksa.\nPredsednik Privremenog organa opštine Zvečan Ivan Todosijević, rekao je da se Zvečan, koji proslavlja jubilej 25 godina postojanja i rada, može se pohvaliti velikim ulaganjima.\n„Ono što smo pre sedam meseci obećali danas smo i ispunili. Ovo više nije san meštana Banjske, Opštine Zvečan, Kosova i Metohije – danas je to stvarnost“, rekao je Todosijević i naglasio da je ovo „veoma važan dan za Srbiju, SPC i srpski narod na Kosovu i Metohiji, naročito za stanovništvo Banjske koje treba da ostane i opstane na ovim prostorima“.\nTodosijević veruje da će Rajska Banja , zajedno sa manastirom Banjska moći da privuče veliki broj turista. Prvi čovek Opštine Zvečan je obećao i dodatno ulaganje i trud kako bi se ovo mesto unapredilo i razvijalo.\nSvečanosti su, pored mnogobrojni meštana i građana Kosova i Metohije, prisustvovali i predstavnici lokalnih samouprava, predstavnici Srba u kosovskom institucijama kao i kulturni poslenici sa Kosova i Metohije.\nPrevious Stojanović: Policija nesposobna i nezainteresovana, u Paralovu neophodan KFOR\nNext PRIŠTINA: Počelo iskopavanje uz crkvu Hrista Spasa


DSS dobija novog predsednika i novi logo - Ozonpress :: internet portal\nDSS dobija novog predsednika i novi logo\nKandidat za predsednika Demokratske stranke Srbije (DSS) Miloš Jovanović izjavio je da će sutrašnjom izbornom skupštinom ta stranka otvoriti novo poglavlje svoje istorije.\n„Novi DSS je zato što je potrebno otvaranje ne samo novog poglavlja u istoriji stranke nego smo uvereni da je potrebno i novo poglavlje u političkoj istoriji države“, rekao je Jovanović za današnju Politiku.\nOn je ocenio i da ciklus srpske političke istorije posle 2000. godine nije doneo rezultate koje su se očekivali i da se politički sistem Srbije mora menjati.\nOčekuje i da će biti otpora novom DSS-u ali da bi, kako je naveo, bitno bilo da „oni više ne dolaze iz vrha stranke“.\nIzborna skupština DSS-a biće održana sutra, 28. maja, a jedini kandidat za predsednika te stranke biće Miloš Jovanović, saopšteno je iz te stranke.\nNa 13. izbornoj skupštini DSS-a, pored izbora predsednika, biće birani i potpredsednici i članovi Glavnog odbora.\nSkup će biti održan u beogradskom Centru „Sava“.\nKako izgleda novi logo Demokratske stranke Srbije\nDemokratska stranka Srbije dobiće ovog vikenda novog lidera Miloša Jovanovića, a osim očekivane promene načina vođenja politike te partije, uslediće promene i u njenom vizelnom predstavljanju.\nStari logo DSS-a, pod kojim je stranka doživela najviše uspone, a bogami i padove, odlazi u istoriju.\nKako piše Nedeljnik, DSS će posle 25 godina promeniti stranački logo.\nHulk 27/05/2017 u 10:38 Odgovorite\nLogo, kao i predsednik, po kroju SNS preduzeca.\nakademski građanin 27/05/2017 u 22:42 Odgovorite\nSamo jedan kandidat, sutra će i za predsednike izbore biti samo jedan kandidat…\nKad će vođe/vlasnici stranaka u Srbiji da shvate da je demokratija kada uvek ima više kandidata, i to ne samo formalno, a da uopšte nije bitno ko će biti predsednik stranke, jer je on samo prvi među jednakima i osoba koja predsedava skupštinom stranke?\nOvde se svi otimaju za predsedničku funkciju u stranci, jer onda mogu da postavljaju svoje ljude u lokalne odbore, koji opet njih i njihove pulene biraju u glavni odbor, i tako u krug.\nNa taj način im je osigurano da će biti nosioci lista za parlamentarne izbore i da će u najgorem slučaju, ako pređu cenzus, imati bar poslaničku stolicu i poslaničku platu, a možda i neki skupštinski odbor ili čak funkciju u nekom od upravnih odbora ili čak poziciju u Vladi.\nSve dok vlada taj sitnošićardžijski mentalitet, nema napretka Srbiji, jer ljudi umesto da se ujedine i slože oko interesa naroda i države, čime bi na političkoj sceni ostalo najviše 3-4 velike partije, samo se dele i usitnjavaju, jer je svima draže da budu liderčići sa 5-6%, tek da pređu cenzus, nego da budu 10. ili 20. ličnost u velikoj stranci koja može unaprediti Srbiju.\nZabrinuti 28/05/2017 u 10:40 Odgovorite


Samo 0,02 odsto pacijenata imalo pritužbe na rad KCCG | Analitika - Informativni Portal\nSamo 0,02 odsto pacijenata imalo pritužbe na rad KCCG\nTokom ove godine na rad zaposlenih u KCCG žalilo se svega 0,02 odsto od ukupnog broja pacijenata koji su na godišnjem nivou dobili zdravstvenu uslugu u našoj ustanovi, ističe se u saopštenju vodeće crnogorske zdravstvene institucije.\nObjavljeno: 16. 07. 2019 - 19:04\n„Takođe, kroz kutije za pritužbe i pohvale, koje su postavljene u Poliklinici, svakodnevno KCCG dobija značajan broj pohvala pacijenata ili članova njihovih porodica, kojima iskazuju zadovoljstvo tretmanom koji su imali tokom liječenja u našoj ustanovi. Pored toga, za hospitalizovane pacijente i članove njihovih porodica urađeni su Anketni upitnici o zadovoljstvu pruženim uslugama, koji se popunjavaju na otpustu“, navode iz KCCG-a.\nNa osnovu pristiglih primjedbi i sugestija građana napravljene su analize, koje su pokazale da je od ukupnog broja hospitalizovanih pacijenata na mjesečnom niovu, prosječno njih oko 1100 vrlo zadovoljno ili zadovoljno tretmanom tokom liječenja, dok je zadovoljstvo iskazalo i 55 članova porodica pacijenata.\nIz KCCG-a su naglasili da se primjedbe i sugestije dobijene na ovaj način se ozbiljno razmatraju i služe da se dodatno unapređuje sistem rada i kvalitet zdravstvenih usluga.\n„Klinički centar Crne Gore radi punim kapacitetom u svim svojim segmentima, tako da građani dobijaju kvalitetnu i pravovremenu zdavstvenu zaštitu. Rad u klinikama KCCG, specijalističkim ambulantama, radiološkoj i ostalim službama organizovan je u redovnim i dopunskim terminima, kako bi svi pacijenti dobili potrebnu zdravstvenu uslugu. Zaposleni u KCCG ulažu velike napore i danonoćno su na raspolaganju pacijentima, koji u najvećem broju to i prepoznaju“, navodi se u saopštenju.\nDodaju i da podaci da se u KCCG godišnje liječi oko 40 hiljada bolesnika, u Poliklinici pregleda gotovo 500 hiljada pacijenata i obavi preko milion i 500 hiljada zdravstvenih usluga, a u Centru za laboratorijsku dijagnostiku godišnje se uradi od pet do sedam miliona analiza, dovoljno govore o angažmanu svih zaposlenih i opterećenosti KCCG.\n„Sve to postižemo zahvaljujući dobroj organizaciji rada i angažmanu preko dvije hiljade i trista zaposlenih, od čega 260 specijalista, 89 supspecijalista, 190 doktora na specijalizaciji, uz suport visokog i srednjeg medicinskog kadra, koji sa puno profesionalizma i posvećenosti obavljaju svoj izuzetno težak i odgovoran posao. Godišnje se obavi preko 13 hiljada operacija, preko dvije hiljade malih intervencija u Urgentnom centru, preko tri hiljade porođaja i preko 10 hiljada dijaliza“, istakli su.\nSve što je u mogućnosti organizaciono, tehničko-tehnološki i kadrovski KCCG je, kako kažu, preduzeo kako bi obezbijedili kvalitetnu zdravstvenu zaštitu, a problemi sa kojima se suočavaju i na koje imaju najviše pritužbi građana odnose se na sistem centralnog zakazivanja specijalističkih pregleda i dijagnostičkih procedura, i podsjećaju da se na njegovom unapređenju radi i da bi uskoro trebalo da zaživi primjenom platforme o centralnom zakazivanju.\nTagovi: KCCG pritužbe na rad


NIS nastavlja sa realizacijom projekata u Čačku - Ozonpress :: internet portal\nDirektor Naftna industrija Srbije (NIS) Kiril Tjurdenjev, i minstri policije i prosvete Nebojša Stefanović i Mladen Šarčević, potpisali su danas Memorandum o saradnji i razmenili sporazume sa 12 lokalnih samouprava o finansiranju projekata iz programa društvene odgovornosti “Zajednici zajedno”.\nSredstva u vrednosti od 114.500.000 dinara biće upotrebljena za modernizaciju bezbednosno-informacionih sistema u obrazovnim ustanovama i za digitalizaciju, a među 12 loklanih samouprava je i Čačka.\nPored Čačka program se realizuje u Beogradu, Novom Sadu, Požarevcu, Nišu, Zrenjaninu, Pančevu, Kikindi, Kanjiži, Novom Bečeju, Srbobranu i Žitištu.\nTjurdenjev je na svečanosti istakao da će kroz ovaj program kompanija uložiti sredstva u osnovne i srednje škole u Srbiji.\n“Potrebe zajednice sagledavamo u realnosti današnjice, ali uvek sa pogledom u budućnost. U partnerstvu sa Vladom Srbije i lokalnim samoupravama određujemo i prioritete. Prošle godine je to bilo zdravlje dece o kojem ćemo, naravno, i dalje brinuti. U ovoj godini, naš fokus ostaje na mladima. U saradnji sa ministarstvima prosvete i unutrašnjih poslova, podržavamo digitalizaciju u obrazovanju i unapređenje bezbednosnih sistema u školama”, rekao je Tjurdenjev.\nStefanović je istakao da je važno da kompanije budu društveno odgovorne i da pokažu da, sem sticanja profita u Srbiji, umeju i da ulože u lokalne sredine i doprinesu kvalitetnijem životu meštana.\n“Zadatak Vlade Srbije nije samo da ljudi imaju ono osnovno, već da kako država ekonomski jača, ljudi to svakog dana i lično osete, da njihova deca imaju bolje škole, da imaju bolje bolnice, puteve, ali i veću bezbednost”, rekao je Stefanović.\nOn je ukazao da su ovakvi projekti značajni za Ministarstvo unutrašnjih poslova jer doprinose da, u saradnji sa lokalnim samoupravama, svaka škola, svaki dom zdravlja, svaki vrtić i svako mesto na kome deca borave budu pod video-nadzorom povezanim sa policijskom stanicom što doprinosi povećanju bezbednosti.\nStefanović je podsetio i da MUP u saradnji sa Ministarstvom prosvete već treću godinu sprovodi projekat Osnovi bezbednosti dece, u okviru kog aktivni i penzionisani policijski službenici podučavaj učenike prvog, četvrtog i šestog razreda.\nŠarčević istakao je da je ulaganje u obrazovanje dokaz da je kompanija NIS okrenuta deci.\n“Želim da se zahvalim za sve što je ova kompanija uradila i što će tek uraditi, i mogu slobodno da kažem da smo postali partneri. Posebno je važno što NIS uvek pita šta je potrebno i neophodno, kako bi što bolje odgovorili na potrebe zajednice. Ova akcija ima veliki značaj za bezbednost dece, koja nam je prioritet. Što je bolji i stabilniji sistem, veća je mogućnost da sprečimo loše situacije i da učinimo naše škole što bezbednijim”, naglasio je Šarčević.\nMinistar rudarstva i energetike Aleksandar Antić naveo je da je NIS lider u svojoj oblasti i to ne u samo u Srbiji, već u ovom delu Evrope.\n“Ova kompanija je u proteklih desetak godina uložila mnogo, i to ne samo u finansijskom smislu, već i sa stanovišta efikasnosti, novih tehnologija i potpuno novog pogleda na biznis i društvenu odgovornost, koju su u svakom segmentu svog poslovanja u prethodnom periodu stavili u prvi plan”, rekao je Antić.\nU poslednjih 12 godina, NIS je u 1.000 projekata unapređenja lokalnih zajednica uložio oko 3.000.000.000 dinara.\nKompanija NIS je do sada u projekte u Čačku uložila 56.000.000 dinara.\nG.Jevrem 25/02/2020 u 21:20 Odgovorite\nDa, NIS ulaze u Čačak desetine milona a Gradonačelnikov gazda dovodi Shell u Čačak ali je zbog toga kaznjen SEAT ce se vozziti u buduce u NIS-u.


Fudbalski klub Borac angažovao je i treće pojačanje u aktuelnom prelaznom roku. Čačanski tim pojačao je mladi štoper Marko Marinković.\nUprava fudbalskog kluba Borac aktivno radi na formiranju ekipe koja će tokom prolećnog dela šampionata pokušati da izbori opstanak u Super ligi Srbije. Danas je predstavljeno i treće pojačanje u aktuelnom prelaznom roku, mladi štoper Marko Marinković. On se obavezao na dvoipogodišnju saradnju sa čačanskim ’’zebrama’’, a to će mu biti prva prilika da nastupi u elitnom rangu takmičenja.\nNovi fudbaler Borca je u svojoj prvoj izjavi nakon potpisivanja ugovora istakao da će pokušati da se nametne stručnom štabu i tako dati doprinos u ostvarenju zacrtanih ciljeva:\n’’Zahvaljujem se upravi kluba na ukazanom poverenju i verujem da ću ga opravdati. Želja mi je da se nametnem stručnom štabu i dam doprinos ostvarenju zacrtanog cilja. Mislim da će Borac ovog proleća biti daleko uspešniji nego jesenas i da će doći do pozicije koju i zaslužuje klub sa tako velikom tradicijom. Ovo će biti i moj debi u elitnom rangu i verujem novi uspešan korak u karijeri.’’\nMarko Marinković (23) je rođen u Užicu, a u mlađim kategorijama nastupao je za Crvenu zvezdu. Tokom seniorske karijere branio je boje ekipa Sopota, Smedereva, Sinđelića i BSK Borče iz koje je i došao u čačanski klub.


„Naš posao je da učinimo sve da imate mogućnost da se razvijate u poslu koji radite i vi ste primer kako možemo da unapredimo rodnu ravnopravnost i u svim drugim oblastima”, poručila je danas potpredsednica Vlade Srbije i predsednica Кoordinacionog tela za rodnu ravnopravnost, prof. dr Zorana Mihajlović, obraćajući se predstavnicama udruženja žena sa sela.\n„Ponosna sam što obeležavamo dvogodišnjicu inicijative koja je dala rezultate i na tome vam čestitam. Pozivam sve institucije da nam se pridruže, ne samo kao kupci vaših proizvoda, već i kao partneri na projektu”, rekla je ona.\n„Posebna zahvalnost potpredsednici Vlade, koja je glasnogovornik rodne ravnopravnosti u Srbiji. Pozivamo i sve druge institucije da nam se pridruže, posebno Ministarstvo spoljnih poslova, jer verujemo da bi tradicinoalni srpski proizvodi trebalo da budu deo protokolarnih poklona u našim ambasadama širom sveta”, rekla je ona.\n„Pre četiri godine svoj hobi sam pretvorila u posao, završivši obuku tkanja u Etno-mreži. Sarađujući sa njima i zahvaljujući Vladi Srbije, koja naše proizovode kupuje i poklanja svojim poslovnim partnerima, uspela sam da plasiram sve ono na čemu radim. Naše kulturno nasleđe otišlo je širom sveta i na to sam posebno ponosna”, rekla je ona.\n„Bilo da govorimo o pirotskom ćilimu ili šabačkim peškirima, zlatovezu, naša ideja je da na pravi način nagradimo trud ovih žena”, rekla je Tarova.\n„Кreativnost postoji, to vidimo i u ovom salonu, samo nam treba više hrabrosti i da podržimo jedne druge”, rekla je ona.


VTC | SGS provera higijene u ugostiteljskim objektima - VTC\nPrema istraživanju Svetskog saveta za putovanja i turizam (WTTC) koji je globalni autoritet za ekonomski i socijalni doprinos putovanja i turizma, raspolažemo sledećim informacijama u vezi sa uticajem COVID-19 pandemije na proces donošenja odluka turista prilikom planiranja putovanja. U dokumentu koji je objavila ova organizacija 69% ispitanika je izjavilo da su ćistoća i mere zdravstvene zaštite ključne kada odlučuju u kojem će hotelu boraviti. Čak 92% ispitanika je reklo da više veruju prijateljima, rodbini i njihovim iskustvima sa putovanja u odnosu na sve druge marketinške oglase. I u istraživanju koje je sprovela IATA kao jednu od glavnih mera prilikom odlučivanja o putovanjima, navedena je dezinfekcija sedišta u avionu. Očigledno je da je poverenje jedan od ključnih faktora kada govorimo o putovanjima i stoga ovoj vrednosti moramo posvetiti posebnu pažnju.\nVođeni ovim iskustvom predstavljamo vam program SGS DISINFECTION MONITORED koji je uspostavljen 2007. godine u Španiji, a danas primenjen i prepoznat globalno. Takođe, usled pandemije u program su implementirani zahtevi za protokole prevencije širenja COVID-19.\nZvaničnu prezentaciju SGS ponude\nUčešće u navedenom programu potencijalnim partnerima omogućava da uz pomoć prepoznatljivog znaka komuniciraju sa klijentima, agencijama i drugim zainteresovanim stranama, stavljajući im do znanja da higijenu i protokole za prevenciju širenja COVID-19 drže pod kontrolom i da to nezavisna organizacija sa kredibilitetom periodično proverava. Sa druge strane potencijalni partneri dobijaju mogućnost softverske analize podataka (koji se čuvaju poverljivim) na osnovu koje lako identifikuju mesta za unapređenje i ostvarivanje ušteda.\nIATA - Istraživanje pokazuje zabrinutost turista (engl.)\nWTTC - Budućnost turizma u jeku pandemije (engl.)


Vesti online / Sport / Košarka / ZVEZDA: Na vreme smo upozoravali\nZVEZDA: Na vreme smo upozoravali\nKošarkaši klub Crvena zvezda sapštio je da je na vreme upozoravala na moguće negativne posledice povodom dešavanja na relaciji FIBA - ABA liga - nacionalni savezi i apelovala da se problem reši dogovorom svih strana.\n- Povodom svih dešavanja koja su kulminirala poslednjih nekoliko dana na relaciji FIBA - ABA liga - nacionalni savezi, KK Crvena zvezda želi da obavesti javnost da je jedini klub koji je na vreme upozoravao na moguće negativne posledice po košarkaške subjekte u čitavom regionu i davao konkretne predloge za rešavanje problema. Medutim, tada smo neosnovano i neodgovorno napadani sa raznih strana da želimo nekakvu kontrolu nad ligom, iako smo jedini predvideli sve ono što nam se sada dešava - navodi se u saopštenju šampiona regionalnog takmičenja.\nKako se ističe, Zvezda je "jedini klub u regionu koji je ozbiljno shvatao i otvoreno upozoravao na dopis FIBA od 9. marta 2015. godine kojim se ukida priznanje ABA lige".\nTakođe, ističe se da je KK Crvena zvezda "još na sastanku u Beogradu 13. aprila jasno iznela ideju o reorganizaciji postojeće ABA lige i njeno potpuno usklađivanje sa normativnim aktima FIBA i Evrolige".\n- Zbog svega navedenog KK Crvena zvezda ne može da snosi bilo kakvu odgovornost za novonastalu situaciju i procep u kome se nalazi ne samo srpska košarka, već klubovi i savezi u citavom regionu - ističe se između ostalog u saopštenju i naglašava da su neodgovornim ponašanjem pojedinaca klubovi dovedeni praktično u pat poziciju.\n- Kako se na kraju ističe, "KK Crvena zvezda se apsolutno zalaže za regionalnu ligu, ali normativno potpuno uređenu i priznatu od strane FIBA, Evrolige i svih nacionalnih saveza u regionu".\n- Interes KK Crvena zvezda je igranje u takvoj regionalnoj ligi i naravno ucešće u Evroligi, za šta se izborila na terenu osvajanjem šampionskog prstena u ABA ligi u sezoni 2014/2015, što niko ne može da joj ospori - ističe se u saopštenju i apeluje na zajednički dogovor svih zainteresovanih strana.